Në bazë të nenit 38 paragrafi 1 pika 1 të Ligjit për vetëqeverisje lokale (“Fleta zyrtare e MZ”, nr.2/18),në seancën e Kuvendit të Komunës së Tuzit të mbajtur më \_\_\_\_\_.2019, është sjellë

**S T A T U T I**

**i**

**Komunës së Tuzit**

**I – DISPOZITAT E PËRGJITHSHME**

**Neni 1**

Me Statut të Komunës së Tuzit (në tekstin e mëtejmë: Statuti) rregullohen: të drejtat dhe obligimet e Komunës së Tuzit, mënyra e realizimit të tyre, punët dhe mënyra e vendimmarrjes së popullatës së Komunës së Tuzit, mënyra dhe kushtet për kryerjen e punëve të tyre, organizimi dhe mënyra e punës së administratës së Komunës së Tuzit, mënyra e sjelljes së rregulloreve, mënyra e delegimit të punëve të caktuara në komunë, mënyra e sigurimit të transparencës në punët e Komunës së Tuzit dhe pjesëmarrjes së qytetarëve në punët e komunës së Tuzit, financimi i Komunës së Tuzit,forma dhe përmbajtja e simboleve të Komunës së Tuzit, festa e Komunës së Tuzit, krijimi dhe funksionimi i bashkësisë lokale dhe format tjera të vetëqeverisjes lokale, kushtet për ngritjen e iniciativës qytetare dhe çështje të tjera të rëndësishme për funksionimin e vetëqeverisjes lokale në Komunën e Tuzit.

**Neni 2**

Shprehjet e përdorura në këtë statut për persona fizik të gjinisë mashkullore, nënkuptojnë të njëjtat shprehje edhe për gjininë femërore.

**Neni 3**

Në Komunën e Tuzit qytetarët realizojnë të drejtën në vetëqeverisje lokale, në mënyrë që të plotësojnë nevojat e interesit të menjëhershëm dhe të përbashkët të përcaktuar me ligj dhe me Statut të Komunës së Tuzit.

Komuna e Tuzit i realizon të drejtat dhe obligimet e veta përmes organeve të ndryshme, organeve të vetëqeverisjes lokale, bashkësive lokale, shërbimeve publike, organizatave të tjera, personave të tjerë fizik dhe juridik në pajtueshmëri me ligjin, me këtë Statut dhe akte nënligjore.

Në kryerjen e detyrave Komuna e Tuzit është e pavarur ndërsa të drejtat e saj mund të jenë të kufizuara vetëm në raste dhe kushte të parapara me ligj, në përputhje me Kushtetutën.

**II – STATUSI LIGJOR**

1. **Territori dhe selia e Komunës së Tuzit**

**Neni 4**

Komuna e Tuzit përfshinë territorin e paraparë me ligj me të cilin parashihet organizimi territorial i Malit të Zi.

Kufijtë e zonave të banimit dhe emrat e vendbanimeve të Komunës së Tuzit përcaktohen me vendim të Kuvendit Komunal të Tuzit, në përputhje me ligjin që rregullon organizimin territorial të Malit të Zi.

**Neni 5**

Komuna e Tuzit ka cilësinë e personit juridik.

Selia e Komunës së Tuzit është në Tuz, Tuz p.n.

**Neni 6**

Komunën e përfaqëson dhe prezanton kryetari i Komunës.

**Neni 7**

Festa e Komunës së Tuzit është 15 Dhjetori, dita kur Tuzi u çlirua nga fashizmi, në vitin 1944.

Festa e Komunës së Tuzit është 1 Shtatori, dita kur Komuna u bë Komunë e pavarur.

1. **Simbolet e Komunës**

**Neni 8**

Komuna ka stemën dhe flamurin.

Stema e Komunës është në formën e trekëndëshit të ndarë me mburojë argjendi të kuq, në fushën e djathtë të kuqe heraldike grushti i djathtë i argjendtë, mburoja e mbivendosur nga një kurorë bedemi të argjendtë me tre dhëmbëz i mbajtur me dy pelikanë argjendi të mbështetur në një shirit të argjendtë, në anën e pasme të kuqe me mbishkrimin 1222.

Flamuri i përmasave 4:4 (2:3) është i ndarë vertikalisht në dy fusha të barabarta të ngjyrës së kuqe dhe të bardhë, në fushën e kuqe (majtas) është e shfaqur dora e bardhë e definuar me një vijë konturuese të zezë.

Përdorimi i stemës dhe flamurit rregullohet me vendim të posaçëm të Kuvendit të komunës së Tuzit.

**3. Vula e Komunës së Tuzit**

**Neni 9**

Komuna e Tuzit, organet e Komunës së Tuzit dhe organet administrative të Komunës së Tuzit e kanë vulën.

Vula e Komunës së Tuzit është e formës rrethore me diametër prej 32 mm dhe me tekst që është shkruar më gjuhën zyrtare dhe në gjuhën shqipe: ”Crna Gora, Opština Tuzi, Tuzi / Mali i Zi, Komuna e Tuzit, Tuz“.

Në mes të vulës është stema e Komunës së Tuzit, përkatësisht Kryeqytetit, nëse stema e Komunës nuk është përcaktuar.

Vula e organeve të Komunës dhe vula e organeve administrative të Komunës së Tuzit pranë elementeve nga paragrafi 2 dhe 3 të këtij neni, përmban edhe emrin e organit.

Kuvendi i Komunës së Tuzit me vendim të posaçëm rregullon: punimin, shfrytëzimin, ruajtën dhe asgjësimin e vulës si dhe çështje të tjera të cilat kanë të bëjnë me përdorimin e vulës.

**4. Njohjet publike të Komunës së Tuzit**

**Neni 10**

Qytetarëve të Komunës së Tuzit dhe personave të tjerë, institucioneve dhe personave juridik mund të ju ndahen njohje publike për suksese në punë dhe veprimtari, të cilave u kontribuohet me zhvillimin e veprimtarive të caktuara, dhe kështu edhe zhvillimit të Komunës së Tuzit si tërësi.

**Neni 11**

Njohjet publike janë:

* shpallja për qytetarë nderi;
* fletëfalënderimi;
* Çmimi "15 Dhjetori";
* çmimet tjera.

**Neni 12**

Mirënjohjet publike mund të ju ndahen edhe shtetasve të vendeve tjera, komunave, qyteteve, organizatave ndërkombëtare dhe organizatave të shteteve tjera.

**Neni 13**

Qytetarë nderi i Komunës së Tuzit mund të shpallet personi i cili ka merita të veçanta për kultivim të vlerave demokratike të shoqërisë, ngjarjeve historike dhe traditës, pozitës dhe reputacionit të Komunës së Tuzit, marrëdhënieve të saj me komunat e tjera në vend dhe jashtë ti, si dhe punonjës shkencor dhe sportist i cili ka arritur rezultate të rëndësishme në fushën e tij.

Vendimin mbi shpalljen për qytetar nderi e sjellë Kuvendi i Komunës.

Propozimin për shpallje për qytetar nderi mund ta dorëzojnë: qytetarët, bashkësitë qytetare, këshilltari në Kuvend të Komunës, kryetari i Komunës, Kuvendi i Komunës, Organet e pushtetit shtetërorë, shoqëritë afariste dhe institucionet.

Procedurën për shpallje qytetar nderi e kryen komisioni kompetent i Kuvendit të Komunës kompetent për zgjedhje dhe emërime.

**Neni 14**

Qytetarit të nderit i dorëzohet karta.

Karta është e formës drejtkëndore, e punuar në pergamenë, e shkruar në mënyrë kaligrafike, me pllaka të praruara me argjend në të cilat janë stema e Malit të Zi dhe e Komunës së Tuzit.

Qytetarit të nderit i dorëzohet karta në mënyrë solemne në mbledhjen e posaçme të Kuvendit.

Në mënyrë të jashtëzakonshme karta mund të dorëzohet edhe jashtë mbledhjes së Kuvendit, në mënyrë të përshtatshme.

**Neni 15**

Çmimi “15 Dhjetori” jepet me rastin e ditës së Komunës, për meritat më të larta dhe rezultatet e arritura në punën teorike dhe praktike si dhe veprimtarinë në të gjitha fushat e krijimtarisë njerëzore.

Për ndarjen e çmimit “15 Dhjetori”, vendos juria të cilën e emëron Kuvendi i Komunës së Tuzit.

Kushtet, mënyra dhe procedura për ndarjen e çmimit përcaktohet me vendim të posaçëm të Kuvendit.

**Neni 16**

Falënderimi i Komunës së Tuzit u ndahet personave, bashkësive qytetare, bashkësive lokale, ndërmarrjeve dhe personave të tjerë fizik si shenjë mirënjohjeje për bamirësi, gjest human dhe pjesëmarrje në aktivitete me të cilat promovohet Komuna e Tuzit.

**Neni 17**

Falënderimin e Komunës së Tuzit e ndan kryetari i Komunës.

Pamja dhe shkrimi i falënderimit të Komunës së Tuzit, përmbajtja dhe forma e të dhënave për kartat e shpërndara dhe falënderimet dhe çështjet tjera që janë me rendësi për Komunën e Tuzit, do të përcaktohen me rregullore, të cilën e sjellë kryetari i Komunës.

**Neni 18**

Me Vendim të Kuvendit të Komunës së Tuzit përcaktohen edhe mirënjohjet tjera (studentore, sportive, kulturore dhe çmime të tjera), dhe rregullohen kushtet dhe mënyra e ndarjes së tyre.

**III – PËRDORIMI I GJUHËS DHE SHKRIMIT**

**Neni 19**

Në Komunën e Tuzit krahas përdorimit të shkrimit dhe gjuhës zyrtare malazeze, në përdorim zyrtar janë shkrimi dhe gjuha shqipe, si dhe shkrimi dhe gjuha boshnjake.

**Neni 20**

Organet e administratës lokale, institucionet publike dhe ndërmarrjet, themelues i të cilave është Komuna e Tuzit janë të obliguara të sigurojnë përdorimin e gjuhës dhe shkrimit në procedurën administrative, në lëshimin e dokumenteve publike dhe udhëheqjes së evidencës zyrtare, të gjitha akteve në lidhje me të drejtën zgjedhore, shprehjen, ruajtjen, përkujdesjen dhe zhvillimin, dhe shprehjen e specifikave nacionale, etnike, kulturore dhe fetare, në pajtim me ligjin.

**Neni 21**

Projektet e akteve jepen ne diskutim publik në gjuhën zyrtare dhe në gjuhët në përdorim zyrtar në pajtim me nenin 19 të këtij Statuti.

Diskutimi për aktet nga paragrafi i mëparshëm udhëhiqet edhe në ato gjuhë.

**Neni 22**

Aktet e përgjithshme të cilat i sjellin organet e Komunës së Tuzit shkruhen dhe publikohen në gjuhën zyrtare dhe në gjuhët në përdorim zyrtarë, në pajtim më nenin 19 të këtij Statuti.

**IV – PUNËT E KOMUNËS**

**Neni 23**

Komuna e Tuzit në mënyre të pavarur kryen punët e vetëqeverisjes lokale të cilat janë në interes të drejtpërdrejtë dhe të përbashkët për popullatën e Komunës së Tuzit, në pajtim me ligjin dhe këtë Statut.

Punët nga kompetencat e saj Komuna e Tuzit i realizon nëpërmjet organeve të veta, organeve të Komunës, organeve të bashkësisë lokale dhe shqyrtimeve publike në pajtueshmëri me ligjin, këtë Statut dhe akte tjera.

**Neni 24**

Komuna e Tuzit në pajtim me ligjin sjellë:

1. planin strategjik të zhvillimit të Komunës së Tuzit;
2. buxhetin dhe llogarinë përfundimtare të buxhetit;
3. planet dhe programet për lëmi të caktuara;
4. planet urbanistike dhe
5. akte të tjera, në pajtim me kompetencat e veta .

**Neni 25**

Komuna e Tuzit në pajtueshmëri me ligjin dhe rregulloret e tjera:

1. rregullon dhe siguron kryerjen dhe zhvillimin e veprimtarive komunale, mirëmbajtjen e infrastrukturës komunale dhe rendit komunal;
2. rregullon dhe siguron kryerjen e punëve ndërtimore, rikonstruktimeve, mbrojtjes dhe mirëmbajtjes së rrugëve komunale;
3. rregullon dhe siguron transportin për udhëtarët e linjave për komunikacionin urban dhe rural, dhe transportin me autotaksi;
4. rregullon komunikacionin në trevën e vet, në pajtim me ligjin me të cilin rregullohet siguria e komunikacionit rrugor;
5. rregullon truallin ndërtimor;
6. rregullon dhe siguron kushtet për zhvillimin e afarizmit;
7. kujdeset për të mirat vendore me interes të përgjithshëm;
8. siguron kushtet dhe përkujdeset për mbrojtjen e mjedisit jetësor dhe disa pjesëve të tij (cilësia e ajrit, mbrojtja nga zhurma, menaxhimi i mbetjeve etj.);
9. rregullon dhe siguron kushtet për menaxhimin e ujërave, truallit ujorë dhe objekteve ujore me interes lokal, kujdeset për mbrojtjen dhe përdorimin e tyre, lëshon akte ujore dhe udhëheqë evidenca të përcaktuara, përcakton zonat erozive, masat anti erozion dhe zbaton mbrojtjen nga erozioni dhe vërshimet, organizon dhe siguron kryerjen e punëve të tjera të fushës menaxhuese, të shfrytëzimit dhe mbrojtje së ujërave dhe furnizimit me ujë;
10. rregullon marrëdhëniet nga fusha e banimit dhe kujdeset për sigurimin e kushteve për mirëmbajtjen e ndërtesave të banimit;
11. rregullon dhe siguron kushtet për zhvillimin e kulturës dhe mbrojtjen e të mirave kulturore;
12. rregullon, organizon dhe krijon kushtet dhe përkujdeset për zhvillimin e turizmit si dhe zhvillimin e veprimtarive me të cilat avancohet zhvillimi i turizmit;
13. krijon kushtet për zhvillimin dhe avancimin e sportit për fëmijë, rini dhe qytetarë, si dhe zhvillimin e bashkëpunimit sportiv ndërkomunal;
14. krijon kushtet për shfrytëzimin e tokës bujqësore dhe kujdeset për mbrojtjen e saj;
15. sipas mundësisë, merr pjesë në sigurimin e kushteve për avancimin e veprimtarive: mbrojtjes shëndetësore, arsimimit, mbrojtjes sociale dhe fëmijërore, punësimit dhe sferave të tjera me interes për popullatën lokale dhe ushtron të drejtat dhe obligimet e themeluesit të institucionit që i ka themeluar në këto veprimtari, në pajtim me ligjin;
16. sipas mundësisë, rregullon dhe siguron zgjidhje për nevojat e banimit për personat në gjendje me nevoja sociale dhe personave me invaliditet dhe ndihmon punën e organizatave humanitare dhe joqeveritare të këtyre fushave;
17. rregullon dhe siguron kushtet për informimin e popullatës lokale;
18. rregullon dhe siguron kushtet për zhvillimin e bibliotekarisë dhe veprimtarive tjera me interes për popullatën lokale;
19. zgjidh mbi realizimin e të drejtave nga fusha e mbrojtjes veterane-invalidore dhe mban evidencën për shfrytëzuesit e këtyre të drejtave;
20. rregullon dhe siguron kushtet për mbrojtjen dhe shpëtimin e popullsisë, të mirave materiale dhe kulturore dhe mjedisit jetësor nga fatkeqësitë natyrore, nga fatkeqësitë elementare, fatkeqësitë teknike dhe teknologjike dhe fatkeqësitë tjera;
21. organizon dhe ndërmerr masa për mbrojtjen e popullatës nga sëmundjet ngjitëse;
22. krijon kushtet për zhvillimin e prodhimeve bujqësore (pemëtarisë, perimtarisë, kultivimit të ullirit etj.) dhe kryen punë të tjera nga kjo lëmi;
23. siguron kushtet për mbrojtjen e konsumatorit;
24. rregullon mënyrat dhe kushtet për mbajtjen e kafshëve shtëpiake, mënyrën e veprimit me shtazët e humbura, siguron kushtet për strehimin e tyre dhe zbaton masat e kontrollit për shumimin e tyre;
25. rregullon orarin e punës në lëmi të caktuara dhe i përcakton zonat ku mund të kryhet veprimtaria e caktuar;
26. rregullon dhe siguron kushtet për mbajtjen e panaireve publike me rëndësi lokale;
27. rregullon mënyrën e organizimit të punëve publike me rëndësi lokale;
28. parasheh dënimet për shkeljen e rregullores së Komunës së Tuzit.

**Neni 26**

Në kuadër të kompetencave të veta, Komuna e Tuzit :

1. drejton, disponon dhe mbron pasurinë e vet dhe kryen autorizime të caktuara pronësore me pasurinë shtetërore, në pajtim me ligjin;
2. rregullon, sjellë dhe përcakton lartësinë e të ardhurave vetjake, në pajtim me ligjin;
3. kryen punët e pagesës dhe kontrollit të të ardhurave vetjake;
4. zgjidh mbi të drejtat, obligimet dhe interesat juridike të personave fizik, personave juridik dhe palëve tjera në çështje administrative dhe të tjera;
5. përcakton interesin publik për shpronësimin e patundshmërive për realizimin e projekteve me rëndësi për Komunën e Tuzit në pajtueshmëri me ligjin;
6. siguron realizimin e aktiviteteve që kanë për qellim përmirësimin e efikasitetit energjetik në objekte dhe sistemet që shfrytëzojnë energjinë (ndërtesat, sistemi i komunikacionit publik, ndriçimi publik, furnizimi me ujë, menaxhimi i mbeturinave etj.) e të cilat për kryerjen e shërbimit shfrytëzojnë organet e Komunës së Tuzit, organet drejtuese të Komunës së Tuzit dhe shërbimet publike;
7. mban evidencën në pajtim me ligjin;
8. kryen punët e mbikëqyrjes inspektuese në pajtim me ligjin;
9. kryen punët e sigurimit të rëndit komunal në pajtim me ligjin;
10. organizon dhe kryen punët e ofrimit të ndihmës juridike për qytetarët në pajtim me ligjin;
11. përcakton njohjet publike dhe shpërblimet;
12. kryen edhe punë të tjera në përputhje me nevojat dhe interesin e popullsisë së Komunës së Tuzit.

**Neni 27**

Për arsye të sigurisë për kryerjen e punës nga kompetencat e veta Komuna e Tuzit themelon:

* organet administrative të Komunës së Tuzit,
* institucionet, ndërmarrjet dhe forma të tjera të organizimit me qëllim të ofrimit të shërbimeve publike (në tekstin e mëtejmë: shërbimet publike).

**Neni 28**

Komuna e Tuzit, realizimin e punëve të veta e siguron në pajtim me mundësitë veta, interesat dhe kërkesat e popullatës së Komunës së Tuzit.

**Neni 29**

Punët nga kompetencat e veta Komuna e Tuzit i kryen përmes organeve të vetëqeverisjes lokale, institucioneve, ndërmarrjeve dhe shërbimeve publike themelues i të cilave është, në pajtueshmëri me ligjin, Statutin dhe aktet e tjera.

**Neni 30**

Përveç punëve nga kompetencat e veta, Komuna e Tuzit kryen edhe punë të cilat i janë transferuar me ligj ose besuar me rregullore të Qeverisë.

Për realizimin e punëve të besuara dhe transferuara nga paragrafi 1 i këtij ligji, mjetet sigurohen nga buxheti i Malit të Zi në pajtim me rregulloren për kalimin, gjegjësisht besimin e këtyre punëve.

**V – PASURIA E KOMUNËS**

**Neni 31**

Pasurinë e Komunës e përbëjnë sendet e patundshme dhe të tundshme, mjetet financiare, letrat me vlerë dhe të drejtat tjera pronësore, në pajtim me ligjin.

Me pasurinë e Komunës së Tuzit disponon Kuvendi i Komunës, përveç rasteve të privimit nga e drejta pronësore në patundshmëri, me marrëveshje direkte, të përcaktuar me ligj me të cilin rregullohet prona shtetërore.

Kuvendi i Komunës së Tuzit mund ta kalojë të drejtën e dhënies së pronësisë në qira dhe të drejtën e shitjes së pronave të tundshme në organet kompetente përkatëse të Komunës së Tuzit në pajtim me vendim të posaçëm.

Organet nga paragrafi 2, 3 dhe 4 janë të detyruar të drejtojnë dhe disponojnë me pronën me përgjegjësi në pajtim me natyrën dhe qëllimin e saj.

**Neni 32**

Organi i qeverisjes lokale kompetent për punët e pasurisë bën marrëveshje për shitblerje, dhurim, ndërrim, qira, dhënie në shfrytëzim dhe ngjashëm (në tekstin e mëtejmë: disponon) të truallit në pasurinë e Komunës së Tuzit, marrëveshjen për shitblerje, dhurim, dhe ndërrim të objekteve në pasurinë e Komunës së Tuzit, vendosje të së drejtës legjitime në truall dhe objekte, krijim të servitutit sendor në truall, si dhe kontratave tjera për të cilat autorizohet me vendim të Kuvendit të Komunës së Tuzit ose kryetarit të Komunës së Tuzit.

Përjashtimisht nga dispozita e paragrafit 1 të këtij neni, kontratat për dhënien me qira ose në shfrytëzim të hapësirave zyrtare të bashkësive lokale i realizon organi udhëheqës kompetent për punët e bashkësive lokale, në pajtim me vendim të posaçëm të Kuvendit të Komunës së Tuzit.

**Neni 33**

Komuna e Tuzit dhe shërbimet publike themelues i të cilave është Komuna e Tuzit, janë të obliguara të mbajnë evidencë për pasurinë e vet, në pajtim me ligjin.

Përgatitjen e rregulloreve dhe akteve tjera, zbatimin e proceseve, përgatitjen e akteve të posaçme në sferën e posedimit, udhëheqjes dhe shfrytëzimit të pasurisë shtetërore, mbrojtjen e interesave të pronësisë juridike të Komunës së Tuzit si dhe vlerësimin e pasurisë së patundshmërive me të cilat disponon Komuna e Tuzit, i realizon organi administrativ i Komunës së Tuzit kompetent për punët e pasurisë.

Përjashtimisht nga paragrafi 2 i këtij neni, Komuna e Tuzit mund të përcaktojë edhe organ tjetër të autorizuar ose institucion, për vlerësimin e pasurisë së patundshme, në pajtueshmëri me ligjin.

**VI – FINANCIMI I KOMUNËS SË TUZIT**

**Neni 34**

Komuna siguron mjete për financimin e punëve të veta nga burimet e mëtejme:

1. të ardhurave vetjake;
2. të ardhurave të transferuara me ligj;
3. fondit egalizues;
4. buxhetit shtetëror;
5. donacioneve;
6. burimeve të tjera, në pajtueshmëri me ligjin;

Komuna e Tuzit siguron mjete për kryerjen dhe përcjelljen e punëve të besuara nga buxheti i Malit të Zi, në pajtim me rregulloren për kalimin gjegjësisht për besimin e punëve.

Komuna e Tuzit e ka buxhetin.

**Neni 35**

Buxhetin e sjellë Kuvendi i Komunës së Tuzit.

Propozimin e vendimit për buxhet e përcakton kryetari i Komunës dhe ia dorëzon Kuvendit deri në fund të nëntorit të vitit që i paraprinë vitit për të cilin sjellët buxheti.

Për ekzekutimin e buxhetit të Komunës së Tuzit, përgjegjës është kryetari i Komunës.

Për shfrytëzim të mjeteve buxhetore të parapara, përgjegjës është eprori i organit të administratës së Komunës së Tuzit kompetente për punën e buxhetit/financave.

Komuna e Tuzit mund të hyje borxh në pajtueshmëri me ligjin.

**Neni 36**

Mbikëqyrjen në ekzekutimin e buxhetit dhe përdorimit të dedikuar të mjeteve të cilat me buxhet dedikohen për qëllime të caktuara e ushtron Kuvendi i Komunës së Tuzit.

Mbikëqyrja nga paragrafi 1 i këtij neni kryhet me dorëzimin e raportit gjysmëvjetorë për ekzekutimin e buxhetit Kuvendit dhe dorëzimin e llogarisë përfundimtare të buxhetit Kuvendit.

Kuvendi mundet me propozim të kryetarit të Kuvendit dhe të një të tretës së këshilltarëve, me arsyetimin e përshtatshëm edhe para afatit të caktuar në paragrafin 2 të këtij neni, të kërkojë dorëzimin e raportit për realizimin dhe shrytëzimin e mjeteve buxhetore.

**Neni 37**

Mbikëqyrjen ndaj punëve financiare, materiale dhe të kontabilitetit të shfrytëzuesit të buxhetit, në pikëpamjen e qëllimit, vëllimit dhe dinamikës së përdorimit të mjeteve e ushtron kryetari i Komunës.

Mbikëqyrja nga paragrafi 1 i këtij neni kryhet me dorëzimin e raportit nga ana e shfrytëzuesit të mjeteve buxhetore, raportit të shërbimit për revizion të brendshëm, si edhe me konstatim të drejtpërdrejtë tek shfrytëzuesi i mjeteve buxhetore nga ana e organit kompetent për punët e buxhetit.

**VII – ORGANET E KOMUNËS**

**Neni 38**

Organet e Komunës janë:

* Kuvendi i Komunës së Tuzit (në tekstin e mëtejmë: Kuvendi)
* Kryetari i Komunës së Tuzit (në tekstin e mëtejmë: kryetari i Komunës).

**1. Kuvendi**

**Neni 39**

Kuvendi është organi përfaqësues i qytetarëve i cili funksionimin e kryen në pajtueshmëri me Kushtetutën, ligjin dhe këtë Statut.

Kuvendin e përbëjnë këshilltaret të cilët i zgjedhin qytetarët për periudhë katër vjeçare, në pajtueshmëri me ligjin.

**Neni 40**

Seancën e parë të Kuvendit të sapoformuar e fton kryetari i Kuvendit të përbërjes së mëparshme, më së voni 15 ditë nga dita e shpalljes së rezultateve përfundimtare të zgjedhjeve.

Seanca e Kuvendit mbahet më së voni 15 ditë nga dita e thirrjes së seancës.

Me seancën e parë të Kuvendit, deri në zgjedhjen e kryetarit të Kuvendit, kryeson këshilltari më i vjetër.

Në rastin e mungesës apo mospranimit të këshilltarit më të vjetër për të kryesuar mbledhjen deri në zgjedhjen e kryetarit të Kuvendit, me mbledhje do të udhëheqë më i vjetri i radhës nga këshilltarët i cili pranon të udhëheqë me mbledhje.

**Neni 41**

Nëse mbledhja nuk ftohet në afatin nga neni 40 i këtij Statuti, gjegjësisht nuk mbahet në afat nga neni 40 paragrafi 2, seancën e fton Qeveria, më së voni 15 ditë nga dita e skadimit të afatit të paraparë për thirrje, gjegjësisht për mbajtje të seancës.

Në rastin nga paragrafi 1 i këtij neni seanca mbahet më së voni 15 ditë nga dita e thirrjes së seancës.

Me mbledhje nga paragrafi i mëparshëm kryeson këshilltari më i vjetër i Kuvendit.

Kuvendi konsiderohet i konstituuar me zgjedhjen e kryetarit të Kuvendit.

Nëse Kuvendi nuk konstituohet në afat prej 60 ditëve nga dita e shpalljes së rezultateve përfundimtare të zgjedhjeve, Kryetari i Malit të Zi shpall zgjedhjet e reja për Kuvend.

**Neni 42**

Në mbledhjen e parë të Kuvendit, kryesuesi konstaton se Komisioni zgjedhor i Komunës së Tuzit ka dorëzuar raportin për zgjedhjet e zhvilluara dhe shpall se me dorëzimin e raportit të Komisionit zgjedhor ka filluar mandati i këshilltarëve të ri të sapozgjedhur, e pastaj kryhet zgjedhja e kryetarit.

Konstatimi i mandatit të këshilltarit me rastin e plotësimit të vendit të këshilltarit gjatë rrjedhjes së mandatit të Kuvendit është kryer kur Kuvendi njoftohet me Raportin e Komisionit zgjedhor.

**Neni 43**

Kuvendin e fton kryetari i Kuvendit sipas nevojës, por më së paku një herë në tre muaj.

Kryetari i Kuvendit e fton Kuvendin, sipas iniciativës së vet, me kërkesë të kryetarit të Komunës, në propozim të 1/3 së këshilltarëve dhe në iniciativë të 500 qytetarëve madhor që kanë vendbanimin në territorin e Komunës së Tuzit, në afat prej 15 ditëve nga dita e dorëzimit të kërkesës, gjegjësisht iniciativës.

Iniciativa duhet të përmbajë arsyet për thirrje të seancës dhe duhet të jetë e vetë-nënshkruar nga qytetarët, me shënimin e numrit të letërnjoftimit dhe adresës së vendbanimit.

Dorëzuesi i autorizuar, së bashku me kërkesë, gjegjësisht iniciativë dorëzon edhe materialin për seancë, të përgatitur në pajtueshmëri me Rregulloren.

Nëse kryetari i Kuvendit nuk e fton seancën në afat nga paragrafi 2 i këtij neni, seancën e fton parashtruesi i kërkesës, gjegjësisht iniciativës.

Me seancën e Kuvendit në rast nga paragrafi 5 i këtij neni, kryeson këshilltari të cilin përcakton parashtruesi i kërkesës gjegjësisht iniciativës.

Seanca e Kuvendit mbahet më së voni 15 ditë nga dita e thirrjes së saj.

Vendimin apo aktin tjetër që sjellë Kuvendi e nënshkruan kryesuesi i Kuvendit.

**1.1. Të drejtat dhe obligimet e këshilltarëve**

**Neni 44**

Këshilltari ka të drejtë dhe obligim të marrë pjesë në punën e Kuvendit dhe trupave punuese të tij, ti propozojë Kuvendit shqyrtimin e pyetjeve nga kompetencat e tij, të dorëzojë propozime për sjelljen e vendimeve dhe akteve tjera, të parashtron amendamente në propozimet e akteve ligjore, të bëjë pyetje në lidhje me punën e organeve të Komunës së Tuzit, të kryejë edhe punë të tjera në pajtueshmëri me ligjin, këtë Statut dhe Rregullore të Kuvendit.

Këshilltari mund të marrë pjesë edhe në punën e trupave punues, pjesëtar i të cilëve nuk është, pa të drejtë vendimmarrjeje.

**Neni 45**

Këshilltari ka të drejtë të kërkojë njoftim nga kryetari i Kuvendit, kryetari i trupit punues dhe sekretari i Kuvendit për pyetjet që kanë të bëjnë me punët nga kuadri i të drejtave dhe obligimeve të organeve të Komunës së Tuzit dhe administratës së Komunës së Tuzit, të cilat i ka të nevojshme për arritjen e funksionimit të këshilltarit.

Kërkesën nga paragrafi i mëparshëm këshilltari e dorëzon në formë të shkruar, kurse organi kompetent është i obliguar që të japë përgjigjen e shkruar në afatin prej 15 ditësh nga dita e dorëzimit të kërkesës.

Nëse organi kompetent nuk dorëzon përgjigjen e shkruar në afatin e paraparë, kryetari i Kuvendit është i obliguar që dorëzuesit të kërkesës ti jap arsyetimin e shkruar përse përgjigjja nuk është dorëzuar apo nuk mund të dorëzohet.

**Neni 46**

Kuvendi ka shërbimin profesional (në tekstin e mëtejmë: Shërbimi i Kuvendit).

**Neni 47**

Në kryerjen e funksionit të këshilltarit, Shërbimi i Kuvendit ja siguron kushtet e nevojshme për kryerjen e funksionit të këshilltarit dhe atë:

* i ofron ndihmë këshilltarit në hartimin e propozimit që i dorëzohet kuvendit dhe trupit punues;
* siguron shfrytëzimin e dokumentacionit të duhur në lidhje me çështjet që janë në rend të ditës së Kuvendit apo trupit punues dhe për kryerjen e funksionit të këshilltarit;
* jep sqarime profesionale në lidhje me probleme të caktuara me të cilat ballafaqohen gjatë punës së Kuvendit.

**Neni 48**

Këshilltarit i lëshohet libreza e këshilltarit.

Forma dhe përmbajtja e librezës së këshilltarit përcaktohet me Rregulloren e Kuvendit.

**Neni 49**

Këshilltari i Kuvendit ka të drejtë në kompensim për punë, në pajtueshmëri me vendimin e posaçëm të Kuvendit.

**Neni 50**

Këshilltari nuk mund të jetë përgjegjës për mendimin e shprehur, mënyrën e votimit ose fjalën e folur gjatë ushtrimit të funksionit të këshilltarit.

**Neni 51**

Këshilltari jep dorëheqje në formë të shkruar kryetarit të Kuvendit.

Kryetari i Kuvendit dorëheqjen menjëherë ja dërgon këshilltarëve dhe Komisionit zgjedhor të Komunës së Tuzit.

Kuvendi, në seancën e parë të radhës, konstaton pushimin e mandatit të këshilltarit i cili ka dhënë dorëheqjen dhe në rastet e tjera të pushimit të mandatit të përcaktuar me ligj.

**1.2. Pyetja e këshilltarit**

**Neni 52**

Këshilltari ka të drejtë të bëjë pyetje këshilltari në mbledhjen e Kuvendit kryetarit të Kuvendit, kryetarit të komunës, kryeadministratorit, eprorit të organit të Komunës së Tuzit, drejtuesit të shërbimit publik dhe organizatave tjera themelues i të cilave është Komuna e Tuzit.

Pyetja e këshilltarit mund të ketë lidhje me punën organit të Komunës së Tuzit, organit të administratës së Komunës së Tuzit, organizatave dhe shërbimeve publike themelues i të cilave është Komuna e Tuzit.

Pyetja e këshilltarit bëhet në formë të shkruar.

Këshilltari ka të drejtë që në mbledhje të Kuvendit të bëjë më së shumti dy pyetje këshilltari.

Procedura dhe mënyra e bërjes së pyetjeve të këshilltarëve dhe përgjigjes në to rregullohen me Rregulloren e Kuvendit.

**1.3. Puna e hapur e Kuvendit**

**Neni 53**

Puna e Kuvendit është publike.

Radio dhe mediet tjera elektronike kanë të drejtë që drejtpërdrejt të transmetojnë mbledhjet e Kuvendit.

Kuvendi dhe trupat punues të tij do të përjashtojnë publikun nga puna e tyre në rastet kur shqyrtohen materialet, fshehtësia e të cilave është e përcaktuar me ligj.

**1.4. Punët e Kuvendit**

**Neni 54**

Kuvendi:

1. sjellë statutin e komunës;
2. sjellë akte ligjore dhe akte tjera të përgjithshme;
3. sjellë planin strategjik zhvillimor të komunës;
4. sjellë planin dhe programin zhvillimor për fusha të caktuara;
5. sjellë projekte urbanistike;
6. sjellë programin e rregullimit hapësinor, gjegjësisht planin e pajisjes komunale;
7. sjellë buxhetin dhe llogarinë përfundimtare të buxhetit;
8. sjellë dhe përcakton tatimet komunale, taksat, kompensimet dhe të ardhurat e tjera vetjake;
9. disponon me pasurinë e patundshme, me përjashtim të rasteve të tjetërsimit të të drejtave pronësore mbi pronën e patundshme nëpërmjet një kontrate të drejtpërdrejtë, të përcaktuar me ligj me të cilin rregullohet prona shtetërore;
10. përcakton kushtet për themelimin e bashkësive lokale dhe jep pëlqimin në vendimin mbi themelimin;
11. shpall referendumin për territorin e Komunës apo pjesës së territorit;
12. vendos për iniciativën e qytetarëve;
13. vendos për shpalljen e vetëkontributit për territorin e Komunës;
14. themelon shërbimet publike;
15. vendos për huamarrje dhe dhënien e garancionit, në pajtueshmëri me ligjin;
16. kryen verifikimin e mandateve dhe vendos për të drejtat e këshilltarëve;
17. sjellë vendimin mbi shkurtimin e mandatit të kuvendit;
18. zgjedh dhe shkarkon kryetarin e Kuvendit, kryetarin e Komunës dhe nënkryetarin e Kuvendit;
19. jep pëlqimin në vendimin mbi emërimin dhe shkarkimin e nënkryetarit të Komunës;
20. emëron sekretarin e Kuvendit, me propozim të kryetarit të Kuvendit;
21. emëron anëtarët e trupave punues të Kuvendit;
22. emëron dhe shkarkon anëtarët e organeve drejtuese të shërbimeve publike;
23. shqyrton dhe aprovon raportin e punës së kryetarit të Komunës dhe punës së organeve dhe shërbimeve;
24. shqyrton raportin e punës së shërbimeve publike, themelues i të cilave është Komuna;
25. shqyrton raportin mbi zbatimin e rekomandimeve të Institucionit shtetëror të revizionit;
26. sjellë rregulloren mbi punën e vet;
27. sjellë Kodin etik;
28. sjellë vendimin mbi pagat e funksionarëve lokal dhe personave të cilët i emëron Kuvendi;
29. sjellë vendimin mbi pagat e zyrtarëve dhe nëpunësve lokal;
30. kryen edhe punë të tjera, në pajtueshmëri me ligjin dhe Statutin.

**1.5. Trupat punues**

**Neni 55**

Kuvendi formon si trupa punues të përhershëm këshillat dhe forumet, kurse komisionet si trupa të përkohshëm punues.

Për anëtarë të këshillave të Kuvendit emërohen këshilltarët e Kuvendit.

Për anëtarë të forumeve dhe komisioneve, përveç këshilltarëve, mund të emërohen punëtorët shkencor dhe profesional dhe përfaqësuesit e organizatave joqeveritare, me kusht që numri i tyre nuk mund të jetë më i madh se gjysma e numrit të përgjithshëm të anëtarëve të trupave punues.

**Neni 56**

Trupat e përhershëm punues shqyrtojnë propozimet e vendimeve, akteve tjera si dhe pyetje të tjera të cilat janë në rend të ditës në Kuvend dhe për to japin mendime dhe propozime.

**Neni 57**

Trupat e përkohshëm punues themelohen për shqyrtimin apo përpunimin profesional të ndonjë pyetjeje respektivisht hartimin e propozimit të aktit të caktuar.

**Neni 58**

Me vendimin për formimin e trupave punues përcaktohet fushëveprimi, mënyra e punës dhe e vendosjes së trupit punues, numri i anëtarëve dhe çështje të tjera me rëndësi për punën e tyre.

**Neni 59**

Trupi punues ka kryetarin dhe numër të caktuar të anëtarëve. Përbërja e trupit punues përputhet me strukturën partiake në Kuvend. Këshilltari mund të jetë anëtar i një apo më shumë trupave punues.

**1.6. Aktet e Kuvendit**

**Neni 60**

Në kryerjen e punëve nga kompetencat e veta, Kuvendi sjellë Statutin e Komunës së Tuzit, Rregulloren e Kuvendit, vendime, aktvendime, konkludime, deklarata, karta, propozime, programin e punës dhe akte të tjera.

Kuvendi sjellë programin e punës për vitin kalendarik.

Me programin e punës definohen aktivitetet e Kuvendit dhe përbërja themelore e tyre, bartësit e punës dhe afatet e shqyrtimit të tyre.

Propozimin e programit të punës së Kuvendit e përcakton kryetari i Kuvendit.

Procedura dhe mënyra e hartimit të Programit të punës rregullohet me Rregulloren e Kuvendit.

**1.7. Procedura e sjelljes së vendimeve dhe akteve tjera**

**Neni 61**

Të drejtën e propozimit të buxhetit e ka kryetari i Komunës.

Të drejtën e propozimit të vendimeve të tjera, rregulloreve dhe akteve të përgjithshme e ka kryetari i komunës, këshilltari dhe më së paku 500 qytetarë me moshë madhore të cilët kanë vendbanimin në territorin e Komunës së Tuzit.

**Neni 62**

Për aktet e përgjithshme të cilat i sjellë Kuvendi organizohet diskutimi publik në pajtim me ligjin dhe vendimin e Kuvendit me të cilin rregullohet çështja e pjesëmarrjes së qytetarëve në kryerjen e punëve publike.

**Neni 63**

Vendimi mundet, jashtëzakonisht, të sillet me procedurë urgjente.

Propozuesi i vendimit është i obliguar që në arsyetimin e propozimit të vendimit të sqaroj arsyet pse është e domosdoshme që vendimi të sillet me procedurë urgjente.

**Neni 64**

Kuvendi mund të sjellë vendim nëse në mbledhje janë prezent shumica nga numri i përgjithshëm i këshilltarëve.

Kuvendi sjellë vendimet me shumicën e votave të këshilltarëve prezent, përderisa me ligj apo me këtë Statut për çështje të caktuara nuk është e parashikuar shumicë tjetër.

Kuvendi, me votat e shumicës nga numri i përgjithshëm i këshilltarëve, sjellë: Statutin, buxhetin, vendimin e Komunës së Tuzit për huamarrje, vendimin e dhënies së pëlqimit për huamarrje të institucioneve publike themelues i të cilave është, vendimin me të cilin përcaktohen obligimet materiale të qytetarëve, vendimin për shpalljen e referendumit komunal, vendimin për zgjedhjen dhe shkarkimin e kryetarit të Kuvendit, vendimin për emërimin dhe shkarkimin e kryetarit të Komunës, vendimin mbi shkurtimin e mandatit të Kuvendit dhe vendimin për shpalljen qytetarë nderi.

Vendimet dhe aktet tjera të përgjithshme hyjnë në fuqi ditën e tetë nga dita e shpalljes.

përjashtimisht, kur për atë ekzistojnë kushtet e përcaktuara në procedurën e sjelljes, mund të parashihet që vendimi apo akti tjetër i përgjithshëm të hyjë në fuqi jo më herët se ditën e publikimit.

Publikimi e akteve bëhet në “Fletën zyrtare – dispozitat komunale” dhe në faqen e internetit e Komunës së Tuzit.

Në faqen e internetit e Komunës së Tuzit shpallen edhe aktet individuale, vendimet për dhënien e pëlqimit në kontrata, raportet, informatat dhe materiale të tjera.

**1.8. Kryetari i Kuvendit**

**Neni 65**

Kuvendi ka kryetarin.

Kryetarin e Kuvendit nga radhët e këshilltarëve e zgjedh Kuvendi në propozim të 1/3 së këshilltarëve, me shumicën e votave nga numri i përgjithshëm i këshilltarëve.

Funksioni i kryetarit të Kuvendit është profesional.

Mandati i kryetarit të Kuvendit zgjatë sa mandati i Kuvendit.

**1.9. Mënyra dhe procedura për zgjedhjen e kryetarit të Kuvendit**

**Neni 66**

Propozimi i kandidatit për kryetar të Kuvendit i dorëzohet kryesuesit me shkrim dhe duhet të nënshkruhet nga ana e parashtruesit.

Propozimi përmban emrin dhe mbiemrin e kandidatit, biografinë e shkurtër, përkatësinë partiake, arsyetimin dhe emrin dhe mbiemrin e përfaqësuesve të propozuesit.

Së bashku me propozim, dorëzohet edhe pëlqimi i kandidatit mbi pranimin e kandidaturës.

Këshilltari mund të marrë pjesë në emërimin e vetëm një kandidati.

Pas marrjes së propozimit, kryesuesi njofton Kuvendin për numrin e propozimeve të paraqitura.

Kryesuesi vendos një pauzë prej 30 minutash dhe i paraqet këshilltarëve propozimin gjegjësisht propozimet e kandidatëve për kryetarin e Kuvendit.

Nëse ka më shumë se një propozim të kandidatit, kryesuesi do të përcaktojë listën e kandidatëve.

Rendi në listën e kandidatëve përcaktohet sipas numrit të nënshkrimeve të këshilltarëve që mbështesin secilin kandidat.

**Neni 67**

Hapet shqyrtimi mbi propozimin për zgjedhjen e kryetarit të Kuvendit.

Përfaqësuesi i propozuesit ka të drejtë të arsyetojë me gojë propozimin për një maksimum prej 10 minutash.

**Neni 68**

Kryetari i Kuvendit zgjedhet me votim të fshehtë.

Me votim të fshehtë për zgjedhjen e kryetarit të Kuvendit drejton kryesuesi, i ndihmuar nga një këshilltar nga partia, gjegjësisht koalicioni i cili ka numrin më të madh të këshilltarëve në Kuvend dhe sekretari i Kuvendit.

Kandidati për kryetar të Kuvendit nuk mund të marrë pjesë në udhëheqjen e votimit nga paragrafi i mëparshëm.

**Neni 69**

Votimi i fshehtë kryhet me anë të fletëvotimeve.

Në qoftë se është i propozuar një kandidat për kryetar të Kuvendit, fletëvotimi përmban emrin e kandidatit dhe fjalët nën emër “për”, në anën e majtë dhe “kundër” në anën e djathtë.

Votimi për kandidatin nga paragrafi paraprak bëhet me rrethimin e njërës nga fjalët e dhëna.

Në qoftë se janë të propozuar më shumë kandidat, në fletëvotim kandidatët paraqiten sipas renditjes të përcaktuar në listën e kandidatëve. Pranë emrit të çdo kandidati vendoset numri rendor.

Fletëvotimet janë të madhësisë, formës dhe ngjyrës së njëjtë dhe secili fletëvotim është i vulosur me vulën e Kuvendit.

**Neni 70**

Secili këshilltarë, pas ftesës, fiton fletëvotimin.

Pasi të konstatojë se këshilltarët kanë marrë fletëvotimet, kryesuesi jep shpjegimet e duhura mbi mënyrën e votimit dhe përcakton kohën e votimit.

Këshilltari voton me rrethimin e numrit rendor pranë emrit të kandidatit për të cilin voton.

Këshilltari personalisht vendos fletëvotimin e palosur në kutinë e votimit.

**Neni 71**

Pas përfundimit të votimit kalohet në përcaktimin e rezultateve të votimit.

Rezultati i votimit përcaktohet në bazë të fletëvotimeve të dorëzuara.

Kryesuesi tregon se sa këshilltarë kanë fituar fletëvotimin, sa këshilltarë kanë votuar, sa ka fletëvotime të pavlefshme, sa vota ka fituar secili kandidat dhe cili kandidat është zgjedhur për kryetar të Kuvendit.

**Neni 72**

Për fletëvotim të pavlefshëm konsiderohet: fletëvotimi i paplotësuar, fletëvotimi në të cilin janë të rrethuar numra rendor pranë më shumë se një kandidati ose fletëvotimi i cili është i plotësuar në atë mënyrë që nuk mund të konstatohet se për cilin kandidat ka votuar këshilltari.

**Neni 73**

Nëse asnjëri nga kandidatët për kryetar të Kuvendit nuk ka fituar shumicën e duhur, votimi përsëritet ndërmjet dy kandidatëve të cilët kanë fituar numrin më të madh të votave.

Nëse as në votimin e përsëritur kryetari i Kuvendit nuk është zgjedhur, përsëritet procedura e votimit.

Nëse për kryetar të Kuvendit janë të propozuar dy kandidat, kurse asnjëri nuk ka fituar shumicën e duhur të votave, përsëritet procedura e votimit.

Në procedurën e përsëritur propozohen kandidatët e rinj.

**Neni 74**

Për kryetar të Kuvendit është zgjedhur kandidati, i cili ka fituar shumicën e votave të numrit të përgjithshëm të këshilltarëve në Kuvend.

Pas zgjedhjes, kryetari i Kuvendit merr përsipër kryesimin e seancës.

**Neni 75**

Në rast të pushimit të mandatit të kryetarit të Kuvendit para kohës për të cilën është zgjedhur, me seancën në të cilën bëhet zgjedhja e kryetarit të ri të Kuvendit kryeson nënkryetari i Kuvendit dhe udhëheq me votim të fshehtë për zgjedhje të kryetarit të Kuvendit.

Në rast nga paragrafi paraprak, përderisa Kuvendi nuk ka nënkryetar, Kuvendin e kryeson këshilltari më i vjetër dhe e udhëheqë me votim të fshehtë deri në zgjedhjen e kryetarit të ri këshilltari i cili vjen nga klubi i këshilltarëve me numër më të madh të këshilltarëve.

**Neni 76**

Kryetari i Kuvendit përfaqëson Kuvendin, thërret seancën e Kuvendit, kryeson dhe udhëheq me punën e tij, përkujdeset për realizimin e vendimeve dhe akteve të tjera të Kuvendit, propozon rendin e ditës, nënshkruan aktet e Kuvendit, koordinon me punën e trupave punues, bashkëpunon me kryetarin e komunës, kujdeset për punën e hapur të Kuvendit dhe kryen edhe punë të tjera në pajtueshmëri me ligjin, këtë Statut dhe Rregulloren e Kuvendit.

**1.10. Mënyra dhe procedura e shkarkimit të kryetarit të Kuvendit**

**Neni 77**

Kryetari i Kuvendit shkarkohet nëse:

* nuk kryen punët në pajtueshmëri me ligjin, Statutin dhe aktet tjera;
* me sjelljen e tij prish reputacionin e funksionit që ushtron;
* shfaq një prej rasteve të mospërputhshmërisë së ushtrimit të funksionit në pajtueshmëri me ligjin;
* keqpërdor funksionin e vet;
* emërohet në funksionin tjetër publik;
* në rastet tjera kur Kuvendi çmon se është i papërshtatshëm për të ushtruar funksionin.

**Neni 78**

Propozimin për shkarkimin e kryetarit të Kuvendit mund ta dorëzojnë më së paku 1/3 e këshilltarëve.

Propozimi i dorëzohet Kuvendin në formë të shkruar.

Propozimi duhet të përmbajë arsyet për të cilat propozohet shkarkimi.

Kuvendi sjellë vendim mbi shkarkimin më së voni në afat prej 30 ditëve nga dita e dorëzimit të propozimit.

**Neni 79**

Seancën e Kuvendit në të cilën vendoset mbi propozimin për shkarkimin e kryetarit të Kuvendi, kryetari i Kuvendit është i obliguar ta thërrasë më së voni në afat prej 15 ditëve nga dita e dorëzimit të propozimit për shkarkim.

Së bashku me ftesë të seancës dorëzohet edhe propozimi për shkarkim.

**Neni 80**

Në rast kur kryetari i Kuvendit nuk thërret Kuvendin në afat nga neni paraprak, Kuvendin do ta ftojë parashtruesi i kërkesës për shkarkim.

Me seancën nga paragrafi 1 i këtij neni kryeson nënkryetari i Kuvendit.

**Neni 81**

Pas dorëzimit të propozimit, këshilli kompetent për zgjedhje dhe emërime e vlerëson arsyetueshmërinë e propozimit, mbledh të dhënat dhe përcakton faktet me rëndësi për propozim dhe për atë i raporton Kuvendit në afatin prej 20 ditëve.

Mbi propozimin për shkarkim hapet diskutimi.

Kryetari i Kuvendit ka të drejtë që në mbledhje të deklarohet në lidhje me arsyet për shkarkim.

Kuvendi për shkarkimin e kryetarit të Kuvendit vendosë me shumicën e votave të numrit të përgjithshëm të këshilltarëve, me votim të fshehtë.

Votimi i fshehtë bëhet në pajtueshmëri me dispozitat e këtij Statuti.

**Neni 82**

Kuvendi, pa shqyrtim, konstaton pushimin e mandatit të kryetarit të Kuvendit me dhënien e dorëheqjes dhe me fuqi të ligjit.

**Neni 83**

Kryetarit të Kuvendit i pushon mandati me fuqi të ligjit:

* me skadimin e afatit për të cilin është zgjedhur;
* me humbjen e shtetësisë malazeze;
* me ndryshimin e vendbanimit;
* kur me vendim të plotfuqishëm është privuar nga aftësia e punës;
* kur me aktgjykim të plotfuqishëm është dënuar për veprim që e bën atë të padenjë për kryerjen e funksionit të tij;
* kur me aktgjykim të plotfuqishëm është dënuar për burgim të pakushtëzuar;
* në raste të tjera të përcaktuara me ligj.

**Neni 84**

Kryetari i Kuvendit i dorëzon dorëheqjen Kuvendit në formë të shkruar.

Kryetarit të Kuvendit i pushon funksioni me ditën e dorëzimit të dorëheqjes.

Nëse dorëheqja është dorëzuar në seancën e Kuvendit, Kuvendin në të njëjtën seancë konstaton se kryetarit të Kuvendit i ka pushuar funksioni.

Nëse kryetari i Kuvendit ka dorëzuar dorëheqjen ndërmjet dy seancave, Kuvendi në seancën e parë të radhës konstaton që kryetarit të Kuvendit i ka pushuar funksioni me ditën e dorëzimit të dorëheqjes.

Seancën në të cilën konstatohet pushimi i mandatit të kryetarit të Kuvendit për arsye të dorëzimit të dorëheqjes ose me fuqi të ligjit, e thërret dhe me të kryeson nënkryetari i Kuvendit, deri tek zgjedhja e kryetarit të ri të Kuvendit.

Në rast nga paragrafi paraprak, përderisa Kuvendi nuk ka nënkryetar, Kuvendin e thërret dhe me të kryeson këshilltari i cili vjen nga klubi i këshilltarëve me numër më të madh të këshilltarëve.

**Neni 85**

Në rast të pushimit të mandatit kryetarit të Kuvendit para skadimit të periudhës në të cilën është zgjedhur, Kuvendi në të njëjtën, e më së voni në seancën e radhës, do të fillojë procedurën e zgjedhjes së kryetarit të Kuvendit, në pajtueshmëri me dispozitat e këtij Statuti.

Me votimin për zgjedhjen e kryetarit, në kuptimin nga paragrafit 1 i këtij neni, udhëheq nënkryetari i Kuvendit të cilit në punë i ndihmon sekretari i Kuvendit.

Në rast nga paragrafi paraprak, përderisa Kuvendi nuk ka nënkryetar, me votim për zgjedhje të kryetarit të Kuvendit drejton këshilltari i cili vjen nga klubi i këshilltarëve me numër më të madh të këshilltarëve.

**1.11. Nënkryetari i Kuvendit**

**Neni 86**

Kuvendi mund të ketë nënkryetarin.

Nënkryetarin e Kuvendit nga radhët e këshilltarëve e zgjedh dhe e shkarkon Kuvendi, me propozim të kryetarit të Kuvendit.

Mandati i nënkryetarit të Kuvendit zgjatë sa edhe mandati i kryetarit të Kuvendit.

Nënkryetari i Kuvendit zëvendëson kryetarin e Kuvendit në rast të mungesës së tij apo pamundësisë ta kryejë detyrën e vet.

Nënkryetari i Kuvendit funksionin e tij e ushtron vullnetarisht.

**Neni 87**

Kur kryetarit të Kuvendit në rastet e përcaktuara me ligj i pushon mandati para skadimit të periudhës në të cilën është zgjedhur, funksionin e kryetarit të Kuvendit deri tek zgjedhja e kryetarit të ri të Kuvendit e kryen nënkryetari i Kuvendit.

Në rast kur as nënkryetari i Kuvendit nuk ka mundësi të kryej funksionin e kryetarit të Kuvendit, deri në zgjedhjen e kryetarit të ri, funksionin e kryen këshilltari nga klubi i këshilltarëve i cili ka numrin më të madh të këshilltarëve.

Në rast të pushimit të mandatit të kryetarit të Kuvendit, Kuvendi është i obliguar të bëjë zgjedhjen e kryetarit të Kuvendit, më së voni 30 ditë nga dita e pushimit të mandatit.

**1.12. Sekretari i Kuvendit**

**Neni 88**

Kuvendi ka sekretarin.

Sekretarin e Kuvendit e emëron dhe shkarkon Kuvendi me propozim e kryetarit të Kuvendit, me shumicën e votave të këshilltarëve të pranishëm, me votim publik.

Sekretari i Kuvendit emërohet në bazë të konkursit publik, në periudhë prej pesë vitesh.

Për sekretar të Kuvendit mund të emërohet personi i cili ka nivelin VII1 të kualifikimit të arsimimit, fakultetin juridik, të dhënë provimin profesional për punë në organet shtetërore dhe më së paku pesë vite përvojë pune.

Vendimin mbi shpalljen e konkursit publik për zgjedhje të sekretarit të Kuvendit sjellë këshilli i Kuvendit kompetent për zgjedhje dhe emërime.

Komisionin për verifikimin e aftësive profesionale për zgjedhjen e sekretarit të Kuvendit themelon këshilli i kuvendit nga paragrafi 5 i këtij neni.

Në pyetjet në lidhje e zbatimin e konkursit publik dhe mënyrën e verifikimit të aftësive profesionale të kandidatit për sekretar të Kuvendit, zbatohen dispozitat e Ligjit mbi vetëqeverisje lokale me të cilat rregullohet plotësimi i vendeve të punës në kuadër të kategorisë kuadri i lartë drejtues.

**Neni 89**

Sekretari i Kuvendit organizon dhe përkujdeset për kryerjen e punëve profesionale, administrative dhe punë të tjera për Kuvendin dhe trupat punues; përgatit seancat e Kuvendit dhe trupave punues; përkujdeset për zbatimin e normave ligjore, Statutare, Rregullores së Kuvendit dhe akteve tjera me të cilat mënyra e punës së Kuvendit dhe trupave të tij punues; është përgjegjës për udhëheqjen e procesverbalit, stenogramit, përgatitjen e akteve të Kuvendit dhe për shpalljen e vendimeve dhe akteve tjera të përgjithshme të Kuvendit; i ndihmon kryetarit të Kuvendit në punë; kryen edhe punët tjera në pajtueshmëri me këtë Statut dhe aktet e Kuvendit.

Sekretari i Kuvendit drejton me punën e shërbimit të Kuvendit me të gjitha të drejtat dhe obligimet e eprorit të organit të administratës lokale dhe për punën e vet dhe punën e shërbimit të Kuvendit, i përgjigjet kryetarit të Kuvendit dhe Kuvendit.

Aktin mbi organizimin e brendshëm dhe sistematizimin e shërbimit të Kuvendit profesional, e sjellë sekretari i Kuvendit, me pëlqimin e kryetarit të Kuvendit.

Mbi të drejtat dhe obligimet e sekretarit të Kuvendit vendos trupi punues i Kuvendit kompetent për zgjedhje dhe emërime.

**Neni 90**

Sekretarit të Kuvendit i pushon mandati me skadimin e periudhës për të cilën është emëruar, me kërkesë personale, me pushimin e marrëdhënies së punës, me fuqi të ligjit dhe me shkarkim.

Sekretari i Kuvendit shkarkohet: nëse ai nuk kryen, ose kryen në mënyrë të papërgjegjshme detyrat e përcaktuara me ligj dhe me Statutin e Komunës së Tuzit, kur me aktgjykim të plotfuqishëm është dënuar për burgim të pakushtëzuar, kur me aktgjykim të plotfuqishëm është dënuar për vepër penale që e bën atë të padenjë për kryerjen e funksionit të tij.

**Neni 91**

Propozimin për shkarkimin e sekretarit të Kuvendit, kryetari i Kuvendit ja dorëzon Kuvendit në formë të shkruar.

Propozimi duhet të përmbajë arsyet se pse kërkohet shkarkimi i sekretarit të Kuvendit, së bashku me arsyetim.

Mbi propozimin për shkarkim të sekretarit të Kuvendit sigurohet mendimi i trupit punues të Kuvendit kompetent për zgjedhje dhe emërime.

Para shqyrtimit në Kuvend, propozimi i dorëzohet sekretarit të Kuvendit, me qëllim të njohjes dhe deklarimit në lidhje me arsyet pse kërkohet shkarkimi.

Në seancën e Kuvendit, kryetari i Kuvendit ka të drejtë të shpjegojë propozimin dhe arsyet për të cilat kërkohet shkarkimi.

Sekretari i Kuvendit, lidhur me propozimin e paraqitur, ka të drejtë të deklarojë në seancën e Kuvendit arsyet për shkarkimin.

Pas mbarimit të debatit, kryetari i Kuvendit hedh në votim kërkesën për shkarkimin e sekretarit të Kuvendit.

**Neni 92**

Sekretari i Kuvendit, pas pushimit të funksionit, realizon të drejtat në pajtueshmëri me ligj.

**2. Kryetari i Komunës**

**Neni 93**

Kryetari i Komunës është organi ekzekutiv i Komunës së Tuzit.

Kryetarin e Komunës e zgjedh Kuvendi në afat katërvjeçar, me shumicën e votave të numrit të përgjithshëm të këshilltarëve.

Për kryetar të Komunës mund të zgjedhet personi i cili i plotëson kushtet për këshilltar, në pajtueshmëri me ligjin i cili rregullo zgjedhjen e këshilltarëve dhe deputetëve.

Kryetari i Komunës zgjedhet në afat maksimal prej 30 ditësh, nga dita e konstituimit të Kuvendit.

Të drejtë propozimi për kandidat për kryetar të Komunës ka më së paku një e treta e këshilltarëve.

I njëjti person mund të zgjedhet përsëri për kryetar të Komunës.

**2.1. Mënyrat dhe procedura e zgjedhjes së kryetarit të Komunës**

**Neni 94**

Propozimi për zgjedhjen e kryetarit përmban emrin dhe mbiemrin e kandidatit, biografinë e shkurtër dhe arsyetimin e kandidaturës, si dhe deklaratën e shkruar të kandidatit që pranon kandidimin.

Propozimi i kandidatit për kryetar të Komunës i dorëzohet kryetarit të Kuvendit në formë të shkruar.

Kryetari i Kuvendit ju dorëzon këshilltarëve të gjitha propozimet e pranuara për kryetar të Komunës.

Për propozimin e kandidatit hapet shqyrtimi.

**Neni 95**

Nëse ka më shumë propozime për kandidat, kryetari i Kuvendit përcakton listën e kandidatëve.

Radhitja në listën e kandidatëve përcaktohet sipas numrit të nënshkrimeve të këshilltarëve që kanë mbështet ndonjërin kandidat.

**Neni 96**

Kryetari i Komunës zgjedhet me votim të fshehtë.

Me votim të fshehtë përzgjedhjen e kryetarit të Komunës e udhëheq kryetari i Kuvendit, të cilit në punë i ndihmon sekretari i Kuvendit dhe dy këshilltarë të cilët Kuvendi i zgjedh në propozim të kryetarit të Kuvendit.

Këshilltarët nga paragrafi 2 i këtij neni nuk mund të jenë kandidat për kryetar të Komunës.

**Neni 97**

Në zgjedhjen e kryetarit të Komunës me votim të fshehtë zbatohen normat e Statutit, me të cilat rregullohet zgjedhja e kryetarit të Kuvendit.

**Neni 98**

Kryetarit të Komunës i cili është zgjedhur nga radhët e këshilltarëve, me emërim në funksionin e kryetarit të komunës, i pushon mandati i këshilltarit.

Nëse kryetari i Komunës nuk zgjedhet në afatin nga neni 93 paragrafi 4 i këtij Statuti, në propozim të Qeverisë ose të një të tretës së këshilltarëve, Kuvendi sjellë vendimin mbi shkurtimin e mandatit të vet.

Vendimi nga paragrafi 3 i këtij neni sjellët në afat prej 15 ditësh nga skadimi i afatit nga neni 93, paragrafi 4 i këtij Statuti.

**Neni 99**

Kryetari i Komunës pranë Kuvendit, jep deklaratën publike: ”Solemnisht obligohem që detyrën e kryetarit të Komunës do ta kryej në pajtueshmëri me kushtetutën, ligjin dhe Statutin e Komunës së Tuzit.”

**Neni 100**

Kryetari i Komunës:

1. prezanton dhe përfaqëson Komunën;
2. propozon rregulloret dhe aktet tjerat të cilat i sjellë Kuvendi;
3. përkujdeset dhe është përgjegjës për zbatimin e ligjit, rregulloreve të tjera dhe akteve të përgjithshme, planit strategjik për zhvillimin e Komunës, dhe plaprogramet e tjera zhvillimore, si dhe për zbatimin e dokumenteve strategjike me rëndësi shtetërore;
4. kujdeset dhe është përgjegjës për zbatimin e punëve të transferuara dhe të besuara;
5. raporton mbi gjendjen e pasurisë së Komunës;
6. vendos mbi shpronësimin e të drejtave pronësore në patundshmëri me marrëveshje të drejtpërdrejtë, në pajtim me ligjin me të cilin rregullohet pasuria shtetërore;
7. krijon organet e punës të qeverisjes lokale, pas mendimit të marrë nga administratori kryesor;
8. emëron dhe shkarkon nënkryetarin e Komunës, me pëlqimin e Kuvendit;
9. emëron dhe shkarkon administratorin kryesor, eprorët e organeve, gjegjësisht të sherbimeve të veçanta;
10. emëron dhe shkarkon arkitektin kryesor të qytetit;
11. emëron dhe shkarkon menaxherin;
12. ia paraqet Kuvendit raportin vjetor për punën e vet dhe punën e organeve dhe shërbimeve deri me 31 mars të vitit aktual për vitin e kaluar;
13. drejton dhe përshtat punën e organeve të shërbimeve dhe shërbimeve publike me qellim të realizimit më efikas të funksioneve të tyre, dhe ofrimit të shërbimeve publike më kualitative, për ç gjë sjell edhe akte adekuate ;
14. jep pëlqimin në aktin për organizimin e brendshëm dhe sistematizimin e organeve të shërbimeve dhe shërbimeve publike;
15. ushtron mbikëqyrjen administrative mbi punën e organeve dhe shërbimeve si dhe shërbimeve publike;
16. sjell akte nga kompetencat e veta dhe akte në ekzekutimin e punëve të besuara dhe të transferuara, nëse me rregulla të veçanta nuk është e përcaktuar ndryshe;
17. është përgjegjës për ekzekutimin e vendimeve dhe akteve tjera të cilat i sjell Kuvendi dhe sjell akte për ekzekutimin e tyre;
18. sjell akte me të cilat siguron ekzekutimin e buxhetit të Komunës;
19. sjell planin kadrovik;
20. sjell planin e integritetit;
21. sjell planin vjetor për përgatitjen e zyrtarëve dhe nëpunësve lokal;
22. kryen dhe punë të tjera të parapara me ligj, statut dhe akte të tjera të Komunës.

Kryetari i Komunës mund të ketë shërbimin profesional me të cilin udhëheqë.

Kryetari i Komunës sjell akte mbi organizimin e brendshëm dhe sistematizimin e shërbimit profesional nga paragrafi 2 i këtij neni, vendos për zgjedhjen e kandidateve në procesin e formimit të marrëdhënies së punës dhe të drejtave dhe obligimeve të të punësuarve në shërbim.

**Neni 101**

Për kryerjen e punëve nga kompetencat e veta kryetari i Komunës i jep përgjegjësi Kuvendit.

Për kryerjen e punëve të transferuara dhe të besuara kryetari Komunës i jep përgjegjësi Qeverisë.

**Neni 102**

Në kryerjen e punëve të përcaktuara me ligj dhe me këtë statut, kryetari i Komunës sjell: vendime, udhëzime, rregullore, urdhra, zgjidhje, përfundime dhe rregulloren e punës të kryetarit të Komunës.

Me vendim përcaktohet organizimin dhe mënyra e punës e organeve të administratës së Komunës së Tuzit, përcaktohet projekti i dokumentit planifikues, vendos për emërimin dhe shkarkimin dhe rregullo çështje të caktuara në pajtim me kompetencat e përcaktuara me ligj ose me ndonjë rregullore tjetër.

Me udhëzim përcaktohet mënyra e punës, dhe zbatimi i punëve të organeve të administratës së Komunës së Tuzit dhe subjekteve tjera të cilat kryejnë punë me interes për Komunën e Tuzit, në zbatimin e ligjit, vendimeve të Kuvendit dhe rregulloreve tjera.

Me rregullore më detajisht përpunohen çështjet e caktuara të cilat janë të përcaktuara me ligj, me vendim të Kuvendit dhe rregulloreve tjera.

Urdhri sillet për shkak të zgjidhjes së ndonjë situate të caktuare cila ka rëndësi të përgjithshme në rastet kurë ajo është e paraparë me ligj ose me rregulloret e tjera.

Zgjidhja sillet për çdo rast konkret kur vendoset për përgatitjen e këshillave profesional dhe komisioneve, zgjidhet konflikti i kompetencave, jepet pëlqimi në aktet të cilat i sjellin organet e administratës së Komunës së Tuzit dhe subjektet e tjera të cilat kryejnë punë me interes publik, dhe në rastet tjera në pajtim me ligjin.

Me përfundim përcaktohen projektet e akteve të përgjithshme të cilat vendosen në shqyrtim publik, u përcaktohen detyrat organeve të administratës së Komunës së Tuzit, dhe subjekteve të cilat kryejnë punë të interesit publik, merren qëndrime, vendos dhe aprovon mjete nga buxheti i Komunës së Tuzit dhe për çështjet tjera në kompetencat e kryetarit të Komunës për të cilat nuk vendoset me akte tjera.

**Neni 103**

Kryetarit të Komunës i pushon mandati me kalimin e kohës për të cilën është i zgjedhur, me shkarkim nga ana e Kuvendit, me shkarkim nga ana e Qeverisë, me dorëheqje dhe me fuqinë e ligjit.

Kryetari i Komunës informon Kuvendin për dorëheqjen dhe për krijimin e arsyeve për pushim të mandatit me fuqi të ligjit.

Kryetarit të Komunës i pushon mandati në ditën e dorëheqjes , gjegjësisht ditën e krijimit të arsyeve për pushim të mandatit sipas fuqisë së ligjit .

Pushimi i mandatit për shkak të dorëheqjes dhe fuqisë së ligjit, konstatohet me akt të Kuvendit.

**2.2. Mënyra dhe procedura e shkarkimit të kryetarit të komunës**

**Neni 104**

Kuvendi mund ta shkarkojë kryetarin e Komunës nëse:

* në afatin e paraparë nuk e propozon buxhetin dhe llogarinë përfundimtare të buxhetit;
* nuk siguron zbatimin e planit strategjik të zhvillimit të Komunës së Tuzit dhe planeve dhe programeve tjera zhvillimore, si dhe dokumenteve strategjike me rëndësi shtetërore;
* nuk bën dorëzimin e raportit vjetor për punën dhe punën e tij tek autoriteti administrativ i Komunës së Tuzit dhe shërbimeve speciale dhe profesionale brenda afatit të përcaktuar në nenin 100 paragrafi 1 pika 18 të këtij Statuti;
* nuk ekzekuton vendimet gjyqësore.

**Neni 105**

Propozimi për shkarkimin e kryetarit mund të dorëzohet nga të paktën një e treta e anëtarëve të Kuvendit.

Propozimi i dorëzohet kryetarit të Komunës në formë të shkruar.

Propozimi duhet të përmbajë arsyet për propozimin e shkarkimit të kryetarit të komunës para skadimit të mandatit, në përputhje me ligjin.

Seancën e Kuvendit ku merret vendimi për shkarkimin e kryetarit të komunës, kryetari i Kuvendit është i obliguar ta thërrasë jo më vonë se 15 ditë nga dita e paraqitjes së propozimit për shkarkim.

Krahas ftesës për mbledhje, dorëzohet edhe mocioni për shkarkim.

**Neni 106**

Në rast se kryetari i Kuvendit nuk e thërret Kuvendin brenda afatit të përmendur në nenin e mëparshëm, Kuvendin do ta thërrasë parashtruesi i kërkesës.

Në rastin e përmendur në paragrafin e mësipërm, seanca e Kuvendit kryesohet nga nënkryetari i Kuvendit.

Përderisa Kuvendi nuk ka nënkryetarë, në kuptimin e paragrafit 2 të këtij neni, me Kuvend kryeson këshilltari të cilin e përcakton parashtruesi i kërkesës, gjegjësisht iniciativës.

**Neni 107**

Pas dorëzimit të propozimit, grupi punës përgjegjës për përzgjedhje dhe emërime cakton një rishikim të meritave të propozimit, mbledh të dhëna dhe përcakton faktet me rëndësi për propozimin dhe për të i raporton Kuvendit brenda 20 ditëve.

Mbi propozimin për shkarkim, hapet diskutimi.

Kryetari i Komunës, për propozimin e paraqitur, ka të drejtë të deklarohet në seancën e Kuvendit.

Lidhur me propozimin për shkarkimin e kryetarit të Komunës, vendosë Kuvendi me shumicën e votave të numrit të përgjithshëm të këshilltarëve, në afat prej 30 ditësh prej ditës së dorëzimit.

Lidhur me propozimin për shkarkimin e kryetarit të Komunës, Kuvendi vendos me votën e fshehtë.

Votimi i fshehtë kryhet në përputhje me dispozitat e këtij Statuti.

**Neni 108**

Kryetarit të Komunës i pushon mandati me fuqi të ligjit:

1. me humbjen e nënshtetësisë malazeze;
2. me ndryshim të vendbanimit;
3. kur dënohet me aktgjykim të formës së prerë me privim nga aftësia e punës;
4. kur dënohet me aktgjykim të formës së prerë për vepra që e cilësojnë si të papërshtatshëm për kryerjen e funksionit;
5. kur dënohet me aktgjykim të formës së prerë me dënimin, burgim të pakushtëzuar;
6. në raste të tjera të parapara me ligj.

**Neni 109**

Kur kryetarit të Komunës, në raste të parapara me ligj, i pushon mandati, funsionin e kryetarit të Komunës, deri në zgjedhjen e kryetarit të ri të Komunës, e kryen nënkryetari i Komunës, të cilin e cakton Kuvendi.

Në rast të skadimit të mandatit të kryetarit të Komës,zgjedhja e kryetarit të Komunës do të bëhet 30 ditë më së largu, nga dita e ndërprerjes së mandatit.

**2.3. Nënkryetari i Komunës**

**Neni 110**

Komuna ka më së shumti dy nënkryetarë.

Kuvendi e cakton numrin e nënkryetarëve me vendim të posaçëm.

Nënkryetarin e emëron dhe shkarkon kryetari i Komunës me pëlqim të Kuvendit.

Pëlqimi nga paragrafi 3 i këtij neni jepet nëse shumica e këshilltarëve të pranishëm kanë votuar për vendimin.

**Neni 111**

Mandati i nënkryetarit zgjatë sa mandati i kryetarit të Komunës.

Jashtëzakonisht, kur kryetarit të Komunës, në raste të parapara me ligj, i pushon mandate, nënkryetarit të emëruar nga Kuvendi, i zgjatë mandate deri në zgjedhjen e kryetarit të ri.

Nënkryetari e zëvendëson kryetarin e Komunës në rast mungese apo pamundësisë si dhe kryen punë të tjera të cilat ia beson kryetari.

Nënkryetari i Komunës përcjell punën e organeve të qeverisjes lokale dhe shërbimeve publike në lëmit që ia cakton Kryetari i Komunës si dhe përkujdeset për realizimin e politikave të atyre lëmive.

Në rastet kur komuna ka më shumë se një nënkryetar, se cili nga ata do ta zëvendësojë Kryetarin në rast mungese apo pamundësie, konstaton kryetari i Komunës me akt të veçantë të cilin e sjell për secilin rast konkret.

**Neni 112**

Nënkryetarit i pushon mandati para kohës së paraparë me vendim, me dorëheqje ose me fuqinë e ligjit.

Nënkryetari i Komunës mund të shkarkohet nga detyra në rast se punën e paraparë me ligj apo me statut nuk e kryen ose e kryen pa përgjegjshmëri.

Kryetari i Komunës inicion procedurën për dhënien e pëlqimit me shkrim për shkarkimin e nënkryetarit me arsyetim, të cilin ia paraqet Kuvendit.

Në procedurën e shkarkimit nënkryetari ka të drejtë që në séance të deklarohet mbi arsyet për të cilat kërkohet shkarkimi i tij.

Nënkryetari i Komunës mund të jap dorëheqjen, për ç’gjë e lajmëron kryetarin e Komunës.

Nënkryetarit të Komunës i pushon mandati me fuqi të ligjit në rastet nga neni 108 i këtij Statuti.

**VIII – ADMINISTRATA LOKALE**

**1. Organet e administratës së Komunës së Tuzit dhe shërbimet**

**Neni 113**

Për kryerjen e punëve të administratës lokale të parapara me ligj, merren organet e administratës së Komunës së Tuzit, si sekretariatet, administratat dhe drejtoritë.

Për kryerjen e punëve profesionale dhe punëve tjera nga kompetencat e administratorit kryesorë dhe arkitektit kryesorë të qytetit, si dhe punëve të përbashkëta profesionale dhe punëve tjera për nevoja të Komunës së Tuzit, mund të merren shërbimet profesionale.

Për kryerjen e punëve specifike të administratës lokale merren shërbimet e posaçme (shërbimi i policisë komunale, shërbimi i mbrojtjes dhe shpëtimit dhe shërbimet tjera, në pajtim me ligjin).

Për ofrimin e shërbimeve publike të cilat janë kusht i pazëvendësueshëm i jetës së qytetarëve, themelohen shërbimet publike – institucionet publike, ndërmarrjet dhe forma të ndryshme të organizimit në pajtim me ligjin.

Përveç organeve dhe shërbimeve nga paragrafët 1,2 dhe 3 të këtij neni, Komuna e Tuzit ka shërbimin e Kuvendit dhe organet tjera dhe shërbimet në pajtim me vendimin e posaçëm të kryetarit të Komunës.

**Neni 114**

Organizimi i brendshëm dhe sistematizimi i organeve të shërbimeve nga neni 113 i këtij statuti konstatohet varësisht nga madhësia, llojet dhe vëllimit të punëve dhe në mënyrën me të cilën mundësohet kryerja e tyre efikase, ekonomike dhe efektive.

Kriteret për organizimin dhe sistematizimin nga paragrafi 1 i këtij neni, konstaton Kryetari i Komunës, nëse nuk janë të parapara me ligj të posaçëm.

**Neni 115**

Organet e administratës së Komunës së Tuzit:

1. ekzekutojnë ligje, rregulla tjera dhe akte të përgjithshme;
2. përgatisin rregulla dhe akte të tjera nga kompetencat e Komunës së Tuzit;
3. kryejnë përgatitjen dhe vlerësimin e analizës së ndikimit të vendimeve dhe rregullave tjera (RIA) të cilat i sjell Kuvendi dhe Kryetari i Komunës ;
4. kryejnë mbikëqyrjen administrative ndaj ekzekutimit të rregullave dhe akteve tjera të përgjithshme;
5. mundësojnë kryerjen e punëve të interesit publik për popullsinë lokale;
6. zgjidhin në procesin administrativ e shkallës së parë mbi ligjet, detyrimet dhe interesat reale të personave fizik, juridik dhe palëve të tjera;
7. vendosin sipas mjeteve juridike të përdoruesve të shërbimeve të interesit të përgjithshëm;
8. bëjnë evidencat e parapara me ligj dhe akte të përgjithshme të Kuvendit dhe kryetarit të Komunës;
9. kryejnë edhe punë tjera të caktuara me ligj, Statut dhje aktet tjera të Komunës së Tuzit;

Përgatitja dhe vlerësimi i analizës së ndikimit nga paragrafi 1, pika 3 e këtij neni kryhet në pajtim me aktin e organit të administratës shtetërore kompetent për punët e financave dhe dorëzohet me propozim-vendimin ose rregull tjetër të Kuvendit, përkatësisht kryetarit të Komunës.

**2. Mënyra e kryerjes së mbikëqyrjes**

**Neni 116**

Organet e administratës së Komunës së Tuzit kryejnë mbikëqyrjen administrative, siç vijon:

* me mbikëqyrjen mbi rregullsinë ligjore të akteve të shërbimeve publike me të cilat zgjidhet mbi të drejtat, detyrimet dhe interesat juridike të qytetarëve dhe personave juridik;
* me mbikëqyrjen mbi rregullsinë ligjore dhe përshtatshmërinë e punës të shërbimeve publike;
* me mbikëqyrjen inspektuese.

Mbikëqyrjen nga paragrafi 1 i këtij neni organet e kryejnë përmes zyrtarëve të autorizuar dhe inspektorëve, gjegjësisht të policisë komunale, në pajtim me ligjin dhe aktet e përgjithshme.

Mbikëqyrjen ndaj rregullsisë ligjore dhe përshtatshmërisë së punës të shërbimit të policisë komunale dhe shërbimit të mbrojtjes dhe shpëtimit e kryen kryetari i Komunës, në pajtim me vendimin me të cilin konstatohet organizimi dhe mënyra e punës së administratës së Komunës së Tuzit.

**Neni 117**

Organet e shërbimeve nga neni 113 i këtij Statuti i parashtrojnë kryetarit të Komunës raportin mbi punën e vet, deri në fund të shkurtit të vitit aktual për vitin e kaluar.

**3. Kryeadministratori**

**Neni 118**

Kryeadministratori emërohet, në bazë të konkursit publik, me afatzgjatje prej pesë vitesh.

Për kryeadministrator mund të emërohet personi i cili ka nivelin VII1 të kualifikimit arsimor, fakulteti juridik, provimin e judikaturës dhe më së paku pesë vite përvojë pune.

**Neni 119**

Kryeadministratori:

* kryen punë të organit të shkallës së dytë në çështje administrative nga kompetencat e organit dhe shërbimeve të posaçme nga neni 113 paragrafit 1 dhe 3 të këtij Statuti;
* koordinon punën e organeve dhe shërbimeve nga neni 113 i këtij Statuti, në ekzekutimin e punëve për të cilat është i nevojshëm bashkëpunimi reciprok (përgatitja e rregullave, planeve aksionare, plani strategjik për zhvillimin e Komunës së Tuzit dhe planeve dhe programeve tjera zhvillimore, përgatitjen e raporteve për realizimin e tyre dhe materialit profesional dhe informativ, raportin për realizimin e ligjit, rregullave të Komunës së Tuzit etj.);
* jep mendimin në aktin me të cilin konstatohet organizimi dhe mënyra e punës e administratës së Komunës së Tuzit;
* jep këshilla profesionale dhe instruksione për punë organeve dhe shërbimeve nga neni 113 i këtij Statuti, për arsye të realizimin e rregullt të ligjit dhe rregullave tjera;
* përgatit raportin vjetor mbi veprimin në çështjet administrative nga kompetencat e Komunës së Tuzit;
* i dorëzon kryetarit të Komunës raportin vjetor mbi punën dhe raportet tjera në kërkesë të kryetarit të Komunës;
* zgjidh konfliktin e kompetencave në mes të organeve të administratës së Komunës së Tuzit dhe konfliktin e kompetencave në mes të organeve të administratës lokale të Komunës dhe organeve të administratës së Komunës së Tuzit;
* kryen punë të tjera të parapara me ligj, Statutin e Komunës së Tuzit dhe akte të kryetarit të Komunës.

Për kryerjen e punëve të Kryeadministratorit themelohet shërbimi profesional, me të cilin udhëheq Kryeadministratori.

Kryeadministratori sjell aktin mbi organizimin e brendshëm dhe sistematizimin e shërbimit profesional, vendos ,mbi zgjedhjen e kandidatëve në procesin e lidhjen e marrëdhënies së punës dhe të drejtave dhe detyrimeve të të punësuarve në shërbim.

Kryeadministratori për punën e vet dhe për punën e shërbimit të vet i jep përgjegjësi kryetarit të Komunës.

**Neni 120**

Kryeadministratorit i pushon mandati me skadimin e afatit në të cilin është emëruar, me kërkesë personale, me pushimin e marrëdhënies së punës, me forcë ligjore dhe me shkarkim.

**Neni 121**

Kryeadministratori shkarkohet nëse:

* nuk kryen ose kryen në mënyrë të papërgjegjshme detyrat e përcaktuara me ligj dhe me Statutin e kryetarit të komunës dhe akteve të kryetarit të komunës;
* me aktgjykim të plotfuqishëm është dënuar me burgim të pakushtëzuar;
* me aktgjykim të plotfuqishëm është dënuar për vepër penale që e bën atë të padenjë për kryerjen e funksionit të tij;
* kryetari i komunës nuk pranon raportin vjetor mbi punën e tij.

**Neni 122**

Kur kryetari i komunës konstaton se kryeadministratori nuk kryen ose kryen në mënyrë të papërgjegjshme detyrat e përcaktuara me ligj, Statutin e Komunës së Tuzit dhe aktet e kryetarit të komunës, kryetari i komunës duhet të tregojë me shkrim lëshimet dhe parregullsitë e kryera në punë dhe të përcaktojë afatin në të cilin kryeadministratori është i detyruar t'i shmangë ato.

Nëse kryeadministratori nuk vepron sipas vërejtjes, kryetari i komunës do ta shkarkojë nga funksioni i tij.

Në rastet e përmendura në nenin 121 paragrafi 1, alineja 2 dhe 3, kryetari i komunës shkarkon kryeadministratorin menjëherë pas sjelljes së aktgjykimit të formës së prerë.

Në rast se kryetari i komunës nuk e pranon raportin vjetor të kryeadministratorit, kryetari i komunës do të konstatojë se nuk e ka pranuar raportin dhe arsyeton mospranimin.

Kryetari i komunës shkarkon kryeadministratorin pas miratimit të aktit të përmendur në paragrafin e mëparshëm.

Me pushimin e funksionit, kryeadministratori realizon të drejtat e tij në përputhje me ligjin.

**4. Eprorët e organeve të administratës së Komunës së Tuzit**

**Neni 123**

Me punën e organit të administratës së Komunës së Tuzit, shërbimit që kryen punë të përbashkëta, profesionale dhe punë të tjera për nevojat e Komunës së Tuzit dhe shërbimeve të veçanta udhëheq eprori i organit të administratës së Komunës së Tuzit, gjegjësisht drejtuesi i shërbimit, kryeshefi i policisë komunale, komandanti i shërbimit për mbrojtje dhe shpëtim, gjegjësisht drejtuesi i shërbimit tjetër të veçantë (në tekstin e mëtejmë: eprori i organit gjegjësisht shërbimit).

Eprori i organit gjegjësisht shërbimit emërohet në bazë të konkursit publik, në kohën prej 5 viteve, përderisa me ligj të veçantë nuk është ndryshe e përcaktuar.

Eprori i organit për punën e vet dhe punën e organit të administratës gjegjësisht shërbimit me të cilën udhëheq i përgjigjet kryetarit të komunës.

Eprori i organit gjegjësisht shërbimit sjellë aktin e organizimit dhe sistematizimit të brendshëm dhe programin e punës së organit gjegjësisht shërbimit me të cilin udhëheq, me pëlqimin paraprak të kryetarit të komunës, vendos për zgjidhjen e kandidatit në procedurën e lidhjes së marrëdhënies së punës dhe mbi të drejtat dhe obligimet e të punësuarve, vendos për veçantinë e zyrtarit të autorizuar që kryen procedurën administrative dhe e sjellë aktin administrativ në organin e administratës, shërbimin e posaçëm dhe shërbimin publik dhe kryen punë të tjera në pajtim me ligjin, Statutin dhe aktet tjera të Komunës së Tuzit.

Eprori t të organit gjegjësisht shërbimit i pushon mandati dhe shkarkohet nga arsyet e përmendura në nenin 120 dhe 121 të këtij statuti, përderisa me ligj të veçantë nuk është ndryshe e përcaktuar.

**Neni 124**

Eprori i organit gjegjësisht shërbimit, shkarkohet në mënyrë dhe sipas procedurës të përcaktuar me nenin 122 të këtij statuti.

**Neni 125**

Eprori i organit gjegjësisht shërbimit mund të ketë ndihmësin.

Ndihmësi i eprorit të organit gjegjësisht shërbimit vendoset në bazë të konkursit publik në periudhë prej pesë vitesh.

Vendimin mbi vendosjen e ndihmësit të eprorit të organit gjegjësisht shërbimit sjellë eprori i organit gjegjësisht shërbimit me pëlqimin e kryetarit të komunës.

Ndihmësit të eprorit të organit gjegjësisht shërbimit i pushon mandati dhe shkarkohet nga arsyet e përmendura në nenin 120 dhe 121 të këtij statuti.

Ndihmësi i eprorit të organit gjegjësisht shërbimit, shkarkohet në mënyrë dhe sipas procedurës të përcaktuar për shkarkim të eprorit të organit gjegjësisht shërbimit.

Aktin mbi shkarkimin e ndihmësit të eprorit të organit gjegjësisht shërbimit, sjellë eprori i organit me pëlqimin e kryetarit të komunës.

**5. Arkitekti kryesor i qytetit**

**Neni 126**

Komuna e Tuzit mund të ketë arkitektin kryesor të qytetit i cili kryen punë të përcaktuara me ligj me të cilat rregullohet planifikimi i hapësirës dhe ndërtimi i objekteve.

Nëse për kryerjen e punëve të arkitektit kryesor të qytetit themelohet shërbimi profesional, me atë shërbim drejton arkitekti kryesor i qytetit dhe përgjigj për punën e tij.

Arkitekti kryesor i qytetit sjellë aktin e organizimit dhe sistematizimit të brendshëm, vendos për zgjidhjen e kandidatit në procedurën e lidhjes së marrëdhënies së punës dhe mbi të drejtat dhe obligimet e të punësuarve në shërbim.

Arkitekti kryesor i qytetit emërohet në bazë të konkursit publik.

Arkitekti kryesor i qytetit shkarkohet nga arsyet e nenit 121 të këtij statuti.

Arkitekti kryesor i qytetit shkarkohet në mënyrë dhe sipas procedurës të përcaktuar me nenin 122 të këtij statuti.

**6. Menaxheri**

**Neni 127**

Komuna e Tuzit mund të ketë menaxherin.

Menaxheri propozon dhe merr pjesë në përgatitjen dhe realizimin e planeve dhe programeve zhvillimore të Komunës së Tuzit me të cilat nxitet zhvillimi ekonomik, nisma sipërmarrëse dhe partneriteti publiko-privat, sigurohet mbrojtja e mjedisit dhe zhvillimi i qëndrueshëm, përgatit dhe menaxhon projekte të financuara nga fondet ndërkombëtare dhe burime të tjera, monitoron zbatimin e tyre, përgatit informacione dhe raporte mbi realizimin e projektit, krijon dhe drejton një bazë të dhënash të planeve, programeve dhe projekteve, inicion ndryshime dhe plotësime të dispozitave të cilat e vështirësojnë iniciativën e biznesit dhe kryen detyra të tjera që i janë besuar atij nga kryetari i komunës.

Menaxheri vendoset në bazë të konkursit publik në kohë prej 5 vitesh.

Menaxheri së paku një herë në vit parashtron raportin mbi punën e vet kryetarit të komunës.

Menaxheri për punën e vet i përgjigjet kryetarit të komunës.

Menaxheri shkarkohet nga arsyet e nenit 120 dhe 121 të këtij statuti.

Menaxheri shkarkohet në mënyrë dhe sipas procedurës të përcaktuar me nenin 122 të këtij statuti.

**7. Funksionarët lokal**

**Neni 128**

Kryetari i komunës, kryetari i Kuvendit, nënkryetari i komunës, sekretari i Kuvendit dhe kryeadministratori janë funksionarë lokal.

Mbi të drejtat dhe obligimet e funksionarëve lokal vendos trupi punues i Kuvendit kompetent për zgjedhje dhe emërime.

**Neni 129**

Punët e kryetarit të komunës, nënkryetarit të komunës, kryeadministratorit, eprorit të organit gjegjësisht shërbimit, arkitektit kryesor të qytetit, menaxherit dhe drejtuesit të shërbimeve publike janë në kundërshtim me funksionin e këshilltarit.

**IX – VETËQEVERISJA VENDORE**

**Neni 130**

Në territorin e Komunës së Tuzit themelohet bashkësia lokale, si formë e vetëqeverisjes vendore përmes së cilës qytetarët vendosin dhe marrin pjesë në punët me interes të drejtpërdrejtë për popullatën lokale, në pajtim me ligjin, këtë Statut dhe vendim të posaçëm të Kuvendit.

Qytetarët themelojnë bashkësinë lokale në përputhje me vendim të Kuvendit.

Me vendim nga paragrafi 2 i këtij neni do rregullohen kushtet për themelimin, punët, organet, organizimi dhe puna e organeve, mënyra e vendosjes, financimi dhe pyetjet e tjera me rëndësi për punën e bashkësisë lokale.

Jashtëzakonisht nga paragrafi 2 i këtij neni, Kuvendi mundet kur është ajo e domosdoshme për arritjen e të drejtave dhe obligimeve të qytetarëve, përkohësisht deri tek themelimi o bashkësisë lokale në pajtim me paragrafin 2 të këtij neni të themeloi bashkësi lokale.

**Neni 131**

Në rast kur nuk janë të zgjedhura organet e bashkësive lokale, duke penguar kështu ushtrimin e të drejtave të qytetarëve në vetëqeverisjen lokale, Kuvendi mund t'i emërojë përkohësisht ato derisa të mbahen zgjedhjet në pajtim me rregulloret.

Organi i përkohshëm ka nëntë anëtarë të emëruar me propozim të përfaqësuesve të partive politike pjesëmarrëse në Kuvendin e Komunës së Tuzit nga radhët e qytetarëve që banojnë në trevën e bashkësisë lokale për të cilën emërohet organi i përkohshëm.

Çdo parti politike e përfaqësuar në Kuvend mund të propozojë numrin e anëtarëve të organit të përkohshëm në përpjesëtim proporcional me përfaqësimin e vendeve të këshilltarëve në Kuvend.

Kryetari i organit të përkohshëm zgjidhet nga organi i përkohshëm nga radhët e anëtarëve të tij.

**Neni 132**

Krahas kushteve të përcaktuara me Ligj, në bashkësinë lokale qytetarët vendosin dhe marrin pjesë në vendimmarrje në realizimin e nevojave dhe interesit lokal, e veçanërisht në fushat që kanë të bëjnë me: përcaktimin e programeve dhe planeve zhvillimore të bashkësisë lokale; përgatitjen e programit për furnizim me ujë të pijshëm në zonat rurale; propozimin për sanimin e deponive për mbeturinat komunale; propozimin për rregullimin dhe zbukurimin e hapësirës; iniciativën për rregullimin shtesë të komunikacionit (sinjalizimi i komunikacionit, rregullimi i akseve etj.); pjesëmarrjen në ndërtimin dhe mirëmbajtjen e rrugëve lokale dhe të paklasifikuara; organizimin dhe zbatimin e masave për parandalimin dhe eliminimin e pasojave të fatkeqësive natyrore; krijimin e kushteve për punën e institucioneve kulturore dhe sportive dhe mbajtjen e manifestimeve në këto fusha; kujdesin jo-institucional për të moshuarit dhe pyetje të tjera me interes për jetë dhe punë për popullatën lokale.

Bashkësia lokale kryen edhe punë të administratës të cilat i janë besuar.

**Neni 133**

Mjetet për plotësimin e nevojave të popullatës lokale në bashkësinë lokale sigurohen në përputhje me ligjin.

**Neni 134**

Regjistri i bashkësive lokale mbahet nga organi kompetent i Komunës së Tuzit.

Duke u regjistruar në regjistër, bashkësia lokale fiton statusin e personit juridik.

**X – PJESËMARRJA E QYTETARËVE NË ARRITJEN E VETËQEVERISJES LOKALE**

**Neni 135**

Format e pjesëmarrjes së popullatës lokale në arritjen e vetëqeverisjes lokale janë të përcaktuara me ligj dhe me këtë Statut.

Organet e administratës së Komunës së Tuzit janë të obligueshme që në kërkesën e qytetarëve të japin ndihëm profesionale, në pikëpamje të arritjes së drejtës së tyre në vetëqeverisje lokale.

Mënyra dhe procedura e pjesëmarrjes se qytetarëve në kryerjen e punëve publike rregullohet me vendim të posaçëm të Kuvendit.

**Neni 136**

Format e pjesëmarrjes së drejtpërdrejtë të qytetarëve në procesin e deklarimit dhe vendimmarrjes janë: iniciativa, iniciativa qytetare, tubimi i qytetarëve, referendumi (komunal dhe lokal) dhe forma të tjera të deklarimeve dhe vendimmarrjeve të përcaktuara me këtë Statut.

Mënyra dhe procedura e pjesëmarrjes së popullatës lokale në deklarimin dhe vendimmarrjen mbi çështjet me interes të përbashkët rregullohet më hollësisht me këtë Statut.

1. **Iniciativa**

**Neni 137**

Qytetarët kanë të drejtë të ngrehin iniciativën para organeve kompetente të administratës së Komunës së Tuzit për shqyrtimin dhe vendosjen në lidhje me pyetjet e caktuara në interesin e popullatës lokale, në pajtim me ligjin, e veçanërisht:

* përcaktimin e linjave për komunikacionin urban dhe rural;
* ndërtimin, zgjerimin dhe rregullimin e varrezave;
* asfaltimin e rrugëve;
* ofrimin e shërbimeve komunale;
* zhvillimin dhe mbrojtjen e mjedisit jetësor;
* për informimin më të mirë;
* për përcaktimin e zgjatjes së kohës së punës në objektet hotelerike;
* për mbrojtjen e përmendoreve dhe shënimeve përkujtimore;
* zhvillimin e sportit;
* zhvillimin e kulturës dhe artit;
* mbrojtjes nga zhurma;
* ndërtimin e objekteve të infrastrukturës;
* dhe pyetjeve të tjera për të cilat mund të dorëzohet ankesa qytetare dhe peticioni.

Për iniciativën e dorëzuar organi kompetent i administratës së Komunës së Tuzit është i obliguar të marr qëndrim në afatin prej 30 ditëve dhe për atë të lajmëroi dorëzuesin e iniciativës.

Nëse organi nuk vepron në bazë të iniciativës, dorëzuesi i iniciativës mund ti drejtohet kryetarit të komunës apo Kuvendit.

1. **Iniciativa qytetare**

**Neni 138**

Me iniciativë qytetare propozohet sjellja ose ndryshimi i aktit me të cilin rregullohen çështje të rëndësishme nga kompetencat e Komunës së Tuzit.

Qytetarët kanë të drejtë që para Kuvendit të Komunës së Tuzit të ngrehin iniciativën qytetare për këto çështje:

* për përcaktimin e tatimeve;
* rregullimit të hapësirës;
* rregullimit dhe shfrytëzimit të truallit ndërtimor;
* transportit publik të udhëtareve në komunikacionin urban dhe rural;
* mbrojtjes sociale dhe fëmijërore;
* vendosja e objekteve të përkohshme.

**Neni 139**

Për ngritjen e iniciativës qytetare nga neni 145 i këtij statuti, nevojitet të sigurohen më së paku 300 nënshkrime të qytetarëve, me numrin e letërnjoftimit, të cilët kanë vendbanimin në territorin e Komunës së Tuzit.

Rregullsinë e iniciativës së ngritur në aspektin e numrit të nënshkruesve, me kërkesë të Shërbimit të Kuvendit, e vlerëson organi kompetent për mbajtjen e evidencës mbi qytetarët, kurse përmbajtjen e saj e vlerëson trupi punues i Kuvendit kompetent për çështjet që janë lënda e iniciativës.

Iniciativa e parregullt i kthehet dorëzuesit në plotësim.

Dorëzuesi i iniciativës është i obliguar që të njëjtën ta plotësoj në afatin prej 30 ditëve.

Nëse dorëzuesi i iniciativës qytetare, në afatin e lënë nuk korrigjon mangësitë e konstatuara, Kuvendi do të refuzoi iniciativën qytetare.

Kuvendi është i obliguar që për iniciativën e dorëzuar të deklarohet në afat prej 60 ditëve.

**Neni 140**

Kuvendi është i obliguar që në mbledhjen e Kuvendit në të cilën shqyrtohet iniciativa të ja mundësoi prezencën përfaqësuesit të dorëzuesit të iniciativës.

Për iniciativën qytetare Kuvendi vendos me konkludim.

Kuvendi me konkludim aprovon apo nuk aprovon iniciativën qytetare.

Kur Kuvendi aprovon iniciativën qytetare përcakton detyrat për organet kompetente.

Nëse Kuvendi nuk aprovon iniciativën qytetare, për pyetjen për të cilën është ngritur iniciativa qytetare, mund të shpallet referendumi në afatin prej 90 ditëve nga dita e vendosjes sipas iniciativës.

Për iniciativën e ngritur qytetare në lidhje me pyetjet të cilat janë me rëndësi për qytetarët e Komunës së Tuzit, organi kompetent siguron mendimin e Kuvendit të Komunës.

1. **Tubimi i qytetarëve**

**Neni 141**

Tubimin e qytetarëve e fton organi kompetent i bashkësisë lokale në bazë të iniciativës së vetë ose në propozim të qytetarëve nga treva për të cilën organizohet tubimi.

Tubimin e qytetarëve mund ta ftojë kryetari i Kuvendit dhe kryetari i Komunës për të fituar mendimin e qytetarëve për pyetje të caktuara me interes lokal dhe këshilltari në Kuvend i cili është i regjistruar në regjistrin e votuesve të trevës për të cilën organizohet tubimi, për të fituar mendimin e qytetarëve për pyetjen e caktuar nga ana e qytetarëve.

Tubimi i qytetarëve ftohet me dërgimin e ftesës publike së paku 7 ditë para mbajtjes së tubimit.

Ftesa publikohet në mjetet e informimit dhe në tabelën e publike të bashkësisë lokale dhe Kuvendit, e mundet të shpallet edhe në objektet publike, në vendet tjera shpallëse, në dyert hyrëse të ndërtesave për banim dhe në mënyra të tjera adekuate.

**Neni 142**

Kërkesa për thirrjen e tubimit të qytetarëve duhet të përmbajë, në formë të shkruar propozimin e arsyetuar të pyetjeve që tubimi duhet shqyrtuar.

Nëse kërkesën për thirrjen e tubimit të qytetarëve e dorëzojnë qytetarët, kërkesa duhet të përmbaj emrin dhe mbiemrin e qytetarëve, numrin e letërnjoftimit, adresën dhe nënshkrimin personal.

**Neni 143**

Numri i nevojshëm i qytetarëve për thirrje, pyetjet mbi të cilat vendosin qytetarët në tubim dhe punën e tubimit për trevën që tubimi ftohet do përcaktohet me vendim me të cilin rregullohet themelimi dhe puna e bashkësive lokale.

**Neni 144**

Tubimi i qytetarëve, me votën e shumicës së qytetarëve prezent, miraton kërkesa dhe propozime dhe i drejton ato organit kompetent.

Organet e Komunës së Tuzit janë të obliguar që, në afat prej 60 ditëve nga dita e mbajtjes së tubimit të qytetarëve, të shqyrtojnë kërkesat dhe propozimet dhe mbi këtë të njoftojnë qytetarët.

1. **Referendumi**
   1. **Referendumi komunal**

**Neni 145**

Referendumi komunal shpallet për arsye të deklarimit paraprak të qytetarëve mbi themelimin e komunave të reja, shkëputjen apo bashkimin e atyre ekzistuese dhe ndryshimin e selisë së Komunës së Tuzit.

Referendumi komunal mund të shpallet edhe për:

1. ndërtimin e investimeve kapitale;
2. futja e vetëkontributit;
3. ndryshimin e emrit të komunës;
4. pyetjet rreth simboleve të komunës (himni, flamuri, stema, festa);
5. çështje të tjera kur vlerësohet nga Kuvendi.

Referendumi komunal Kuvendi mund ta shpallë edhe kur vlerëson se qytetarët duhet të vendosin për një çështje me rëndësi jetike për Komunën e Tuzit.

Referendumi komunal mund të shpallet për territorin e Komunës së Tuzit.

Vendimi në referendum është sjellë nëse shumica e qytetarëve që kanë votuar, kanë votuar për të, me kusht që shumica e numrit të përgjithshëm të qytetarëve me të drejtë vote të dilte në referendum.

**Neni 146**

Propozimin për shpalljen e referendumit komunal mund ta dorëzoj kryetari i komunës, së paku një e treta e këshilltarëve ose së paku 5% e zgjedhësve të regjistruar në regjistrin e votuesve të Komunës, sipas të dhënave për numrin e votuesve nga zgjedhjet e fundit.

Vendimin mbi shpalljen e referendumit komunal e sjell Kuvendi, me shumicën e votave të numrit të përgjithshëm të këshilltarëve.

**Neni 147**

Të drejtë deklarimi në referendumin komunal ka qytetari i Komunës së Tuzit i cili, në përputhje me dispozita, ka të drejt vote.

Nga dita e shpalljes së referendumit komunal deri në ditën e mbajtjes nuk mund të kalojnë më pak se 45 as më shumë se 90 ditë.

Referendumin komunal e zbaton Komisioni për zbatimin e referendumit komunal dhe këshillat votues.

Komisionin për zbatimin e referendumit komunal e emëron Kuvendi, në përputhje me ligj.

Këshillat votues emëron Komisioni për zbatimin e referendumit komunal, për çdo vendvotim, në përputhje me ligj.

**Neni 148**

Kuvendi është i obliguar që më së voni në afat prej 15 ditëve nga dita e parashtrimit të raportit të komisionit për zbatimin e referendumit komunal, të konstatojë rezultatet e referendumit.

Kuvendi është i obliguar që, në afat prej 60 ditëve nga dita e mbajtjes së referendumit, të sjellë aktin e caktuar, nëse një obligim i tillë rrjedh nga rezultati i referendumit.

Referendumi komunal nuk mund të shpallet përsëri brenda 12 muajve për çështjen e të cilave qytetarët janë deklaruar kundër në referendumin komunal.

* 1. **Referendumi vendor**

**Neni 149**

Në referendumin vendor, qytetarët nga pjesa e territorit të Komunës së Tuzit deklarohet mbi pyetjet nga kompetenca e Komunës së Tuzit.

Referendumi vendor mund të shpallet për pyetjet që kanë të bëjnë me:

1. futjen e vetëkontributit vendor;
2. ndërtimin e objekteve me interes vendor;
3. pyetjet të tjera në interesin e qytetarëve të asaj treve.

**Neni 150**

Vendimin për shpalljen e referendumit vendor e sjell Kuvendi në propozim të së paku 5% të zgjedhësve të regjistruar në regjistrin zgjedhor të komunës për trevë për të cilën kërkohet shpallja e referendumit, sipas të dhënave për numrin e zgjedhësve në zgjedhjet e fundit të regjistruar për atë trevë.

**Neni 151**

Referendumi vendor ka pësuar sukses me kushtet e parapara për referendum komunal.

**Neni 152**

Qytetarët mbi pyetjet e caktuara mund të deklarohen me shkrim dhe me anë të anketave dhe pyetësorëve.

* 1. **Vetëkontributi**

**Neni 153**

Për futjen e vetëkontributit qytetarët vendosin në referendum.

Iniciativën për sjelljen e vetëkontributit, mund ta dorëzojnë: së paku një e treta nga numri absolut i këshilltarëve, kryetari i komunës apo 5% të qytetarëve të cilët kanë të drejt vote nga territori për të cilin sillet vendimi.

Së bashku me iniciativën për futjen e vetëkontributit dorëzohet programi me të cilin përcaktohen burimet, dedikimi dhe mënyra e sigurimit të mjeteve financiare në përgjithësi për realizimin e vetëkontributit.

Me iniciativën e dorëzuar për futjen e vetëkontributit vendos Kuvendi me shumicën e votave nga numri absolut i këshilltarëve.

Vendimi për futjen e vetëkontributit konsiderohet i sjellë kur për të në referendum deklarohet shumica nga numri absolut i qytetarëve që kanë të drejtën e votës dhe vendbanimin në trevën në të cilën grumbullohen mjetet, si dhe qytetarët që nuk kanë të drejtën e votës dhe vendbanimin në trevën në të cilën grumbullohen mjetet nëse në atë trevë kanë pasuri të patundshme.

Në rast nga paragrafi paraprak, Kuvendi përcakton se është sjellë vendimi mbi futjen e vetëkontributit.

Vendimi mbi futjen e vetëkontributit përmban: dedikimin, trevën, kohën për të cilën futet vetëkontributi, shumën e përgjithshme e mjeteve që grumbullohen, obliguesit e vetëkontributit, personat që lirohen nga obligimi, lartësinë e vetëkontributit, mënyrën e llogaritjes dhe arritjes së mbikëqyrjes së qytetarëve mbi shfrytëzimin e mjeteve dhe pyetjet e tjera me rëndësi për futjen e vetëkontributit.

1. **Format e tjera të deklarimit të qytetarëve**

**Neni 154**

Përveç formave të vendimmarrjes dhe deklarimit të drejtpërdrejtë, qytetarët mund të marrin pjesë në realizimin e vetëqeverisjes lokale përmes peticioneve, propozimeve dhe ankesave, në përputhje me këtë statut.

**Neni 155**

Secili ka të drejtë të dorëzoi peticion, propozim dhe ankesë qytetare, si dhe nga organi të kërkoi njoftime nga fushëveprimi i punës së vet.

**Neni 156**

Peticione, propozime dhe ankesa të qytetarëve mund të dorëzohen në raste:

1. të shkeljes së drejtës në vetëqeverisje lokale,
2. kur komuna nuk siguron mbrojtjen e të drejtave dhe lirive të pakicave,
3. kur organi i administratës lokale të Komunës së Tuzit dhe shërbimet publike nuk sigurojnë efikasitetin dhe ligjshmërinë në punë,
4. kur organet e administratës lokale të Komunës së Tuzit dhe shërbimet publike nuk përmbahen kodeksit dhe standardeve të veprimit me qytetarët,
5. kur organet e administratës lokale të Komunës së Tuzit dhe shërbimet publike nuk sigurojnë punën e hapur dhe transparencën e punës së vet.

**Neni 157**

Peticioni, propozimi dhe ankesa qytetare i dorëzohet Kuvendit të Komunës së Tuzit, në rastet e përcaktuara në nenin 163 paragrafi 1 pika 1 dhe 2 të këtij Statuti dhe kryetarit të Komunës në rastet e përcaktuara në nenin 163 paragrafi 1 pika 3, 4 dhe 5 të këtij Statuti.

**Neni 158**

Peticioni, propozimi dhe ankesa qytetare dorëzohen në formë të shkruar dhe duhet të jetë e nënshkruar në mënyrë të rregullt.

Organi të cilit i është dorëzuar peticioni, propozimi dhe ankesa qytetare, përmes organeve kompetente dhe shërbimeve, grumbullon të dhënat e duhura dhe lajmërimet me rëndësi për vendosje për të.

Organi kompetent për vendosje për peticion, propozim dhe ankesë qytetare është i obliguar që vendimin ta sjell, respektivisht ta lajmëroi dorëzuesin, në afatin prej 30 ditëve prej ditës së marrjes.

**XI – BASHKËPUNIMI I KOMUNËS SË TUZIT ME KOMUNAT DHE QYTETET E TJERA**

**Neni 159**

Komuna realizon bashkëpunim me komunat dhe qytetet e tjera në shtet dhe jashtë shtetit për realizimin e interesit të përbashkët, në fushën e vetëqeverisjes lokale, në pajtim me Kushtetutën dhe ligjin.

Vendimin për bashkëpunim nga paragrafi 1 i këtij neni e sjell Kuvendi i Komunës së Tuzit.

**XII – MARËDHËNJET E ORGANEVE TË KOMUNËS SË TUZIT DHE ORGANIZATAVE JOQEVERITARE**

**Neni 160**

Përveç formave të bashkëpunimit të përcaktuara me ligj, organet e Komunës së Tuzit bashkëpunojnë me organizatat joqeveritare dhe atë:

* me ofrimin e versioneve të punës, projekteve dhe propozimeve të akteve të përgjithshme, planeve dhe programeve të zhvillimit dhe raporteve të punës së organeve dhe shërbimeve publike me shikim të drejtpërdrejt përmes internet prezantimit;
* me informim përmes biletave dhe në formë elektronike;
* me ftesë dhe pjesëmarrje në press konferenca;
* me themelimin e Këshillit për bashkëpunim me Komunën e Tuzit dhe organizatave joqeveritare.

Me vendimin e posaçëm të Kuvendit do rregullohen kushtet, mënyra dhe procedura e realizimit të bashkëpunimit dhe partneritetit të Komunës së Tuzit si dhe pyetje të tjera me rëndësi për bashkëpunim dhe partneritet të Komunës së Tuzit dhe organizatave joqeveritare.

**Neni 161**

Përfaqësuesi i organizatës joqeveritare mund të marr pjesë në seancë të Kuvendit, në mënyrën dhe sipas procedurës të përcaktuar me Rregullore të Kuvendit.

**Neni 162**

Përfaqësuesi i organizatave joqeveritare është i obliguar të respektojë Statutin dhe Rregulloren e Kuvendit.

**Neni 163**

Kryetari i Komunës do të organizoj së paku një herë në vit mbledhje pune me kryetarët e klubeve të këshilltarëve dhe përfaqësuesit e organizatave joqeveritare lokale, me qellim të avancimit të bashkëpunimit të mëtutjeshëm.

Kryetari i Komunës do të organizoj së paku një herë në vit mbledhje pune të kryeadministratorit, kujdestarëve të organeve dhe shërbimeve publike dhe përfaqësuesit të sektorit joqeveritar, me qëllim të shqyrtimit të shkallës së arritur të bashkëpunimit dhe avancimit të mëtejmë të tij.

**XIII – PUNA E HAPUR DHE TRANSPARENCA**

**Neni 164**

Puna e hapur dhe transparenca e punës së organeve të Komunës së Tuzit, organeve të administratës së Komunës së Tuzit dhe shërbimeve publike të veçanta dhe profesionale sigurohet në përputhje me ligj.

Puna e hapur e organeve dhe shërbimeve nga paragrafi 1 i këtij neni sigurohet:

* me qasje të lirë në informacione dhe të dhëna në përputhje me ligj;
* me informimin e publikut mbi punën e organeve, aktivitetet që janë në zhvillime sipër dhe planet për periudhën e ardhshme;
* me publikimin e raporteve në media apo në mënyrë të përshtatshme;
* duke lëshuar informator mbi punën e organit që përmban informata që kanë interes të drejtpërdrejtë për qytetarët;
* me pjesëmarrje të qytetarëve në kryerjen e punëve publike;
* duke publikuar projekt-vendimet në media;
* duke mundësuar qytetarëve për të paraqitur sugjerime, propozime dhe vërejtje për punën e organeve dhe shërbimeve (faqja e internetit, kutia e sugjerimeve, telefonit kujdestar etj.) dhe
* në mënyrë të ndryshme në pajtim me ligjin dhe rregulloren e Kuvendit.

Mënyra dhe procedura e publikimit dhe e transparencës më hollësisht rregullohet me Rregullore dhe vendime të Kuvendit.

**Neni 165**

Me qëllim të sigurimit të punës së hapur dhe transparencës në punë të organeve të Komunës së Tuzit, Kryetari i Kuvendit, Kryetari i Komunës dhe kryeadministratori, janë të obligueshëm që së paku njëherë në tre muaj, përmes medieve lokale ose në mënyrën tjetër adekuate të informojnë qytetarët me aktivitetet e organeve në të kaluarën dhe aktivitetet e planifikuara për periudhën e ardhshme.

Organet e administratës së Komunës së Tuzit, janë të obliguar të njoftojnë publikun mbi vlerësimin e analizës së ndikimit të vendimeve dhe akteve të tjera (RIA) të cilat sjellë Kuvendi dhe kryetari i komunës.

Organet e administratës së Komunës së Tuzit, janë të obliguar që të publikojnë mbajtjen e konsultimeve ose format e tjera të përpunimit ekspert dhe diskutimin për çështjet që janë brenda fushëveprimit të tyre, t'u mundësojnë qytetarëve të marrin pjesë dhe të monitorojnë punën nga ana e mediumeve.

**XIV – FORUMI PËR ZHVILLIMIN DHE MBROJTJEN E VETËQEVERISJES LOKALE**

**Neni 166**

Me qëllim të arritjes së ndikimit demokratik të qytetarëve në përmirësimin e punës së vetëqeverisjes lokale, Kuvendi mund të themeloi Forumin për zhvillimin dhe mbrojtjen e vetëqeverisjes lokale (në tekstin e mëtejmë: Forumi).

Forumi ka kryetarin dhe katër anëtarë, të cilët i zgjedh Kuvendi nga radhët e qytetarëve të dalluar dhe me reputacion, ekspert nga lëmit e vetëqeverisjes lokale, urbanizimit dhe planifikim të hapësirës, planifikimit strategjik, ekonomike dhe veprimtari shoqërore.

Me aktin mbi themelimin e forumit, më afër rregullohen të drejtat dhe obligimet, përbërja, mënyra e zgjedhjes dhe punës së forumit dhe pyetjet tjera me rëndësi për funksionimin e tij.

**XV –NDRYSHIMET E STATUTIT**

**Neni 167**

Procedura për ndryshimin dhe plotësimin e Statutit niset me propozimin e vendimit për ndryshim dhe plotësim të Statutit.

Propozimin nga paragrafi 1 të këtij neni mund ta dorëzojnë kryetari i komunës, këshilltari dhe së paku 500 votues të regjistruar në regjistrin e votuesve të komunës sipas të dhënave mbi numrin e votuesve nga zgjedhjet e fundit.

Vendimin për ndryshimin e Statutit e sjell Kuvendi me votën e shumicës nga numri i përgjithshëm i këshilltarëve.

**Neni 168**

Ndryshimi i Statutit bëhet me Vendim.

**XVI – NORMAT KALIMTARE DHE PËRFUNDIMTARE**

**Neni 169**

Dispozitat miratimi i të cilave është përcaktuar me këtë Statut, do të sillen gjegjësisht harmonizohen në afat prej 90 ditëve nga dita e hyrjes në fuqi të këtij Statuti.

Deri në miratimin e rregulloreve nga paragrafi 1 i këtij neni, do të zbatohen rregullat ekzistuese, përderisa nuk janë në kundërshtim me këtë Statut.

**Neni 170**

Me hyrjen në fuqi të këtij Statuti pushon të vlejturi Statuti i komunës në kuadër të Kryeqytetit – Tuz (“Fleta zyrtare e Malit të Zi – dispozitat komunale”, nr. 39/17).

**Neni 171**

Ky Statut hynë në fuqi ditën e tetë nga dita  e publikimit në "Fletën zyrtare të Malit të Zi – dispozitat komunale".

**Numër: 02-030/19-**

**Tuz, \_\_\_\_\_.2019**

**KUVENDI I KOMUNËS SË TUZIT**

**KRYETARI I KUVENDIT,**

**Fadil Kajoshaj**